Ametsak beteaz… – Egunero argitzen duelako\n2017-11-30 2017-11-30 Itxaro Mendizabal\t1 Comment gurasoei gutuna\nAmetsak beteaz, pausuak emanez, bagoaz aurrera.\nDuela 5 urte gurasoei omenaldi bat egiteko asmoz sortu zen idazlan lehiaketa bat aurten liburu bihurtu zaigu.\nSaridunen gutunak argitaratzearekin (www.ttiklik.eus) bakarrik lasai geratu ez ginela eta, eskuartean geneukan altxorra pertsona guztiei helarazteko modu bat izan da liburu honen edizioa. Balio handiko gutun asko, emozio eta sentipenez beteak jaso ditugu urte hauetan zehar eta horixe da GURASOEI GUTUNA liburu berria: barruak ondo nahasten dituen material emozionala.\nHemen eskuratu dezakezue: http://bizieskola.eus/produktua/gurasoei-gutuna-liburua/\nEskuartean duzun hau…\nEskuartean duzun hau ez da ohiko liburu bat, eta ez du izateko asmorik ere. Eskuartean duzuna, bihotzeraino heltzen diren gutunez osatutako bilduma bat da. Azken lau urteotan GURASOEI GUTUNA idazlan laburren lehiaketan parte hartu duten ehunka gutunen artean aukeraketa zail baten ondoren, gutun sakonenak, gutun sentituenak, aukeratu ditugu.\nGURASOEI GUTUNA ekimena, auto-istripuz galdu genituen gurasoei idazteko aitzakia moduan sortu zen 2013. urtean. Urte horretan, gure gurasoek istripua izan zuteneko 15. urteurrenean, omenaldi bat egiteko asmotan jarri genuen martxan idazlan lehiaketa hau.\nHitz batean esanda, gurasoei esan nahi dizkiegun hitzak gutun laburren bidez adierazteko aukera da GURASOEI GUTUNA ekimena.\nBesterik gabe, gozatu, dastatu, ikasi, eta sentitu hemen barruan aurkituko duzuna.\nIRRATIAN 20. minututik aurrera (Segura Irratia):\nDurangoko Azoka 2017 →\n2018-11-05 Itxaro Mendizabal 0\nOne thought on “Ametsak beteaz…”


Sortaldeko pago - Wikipedia, entziklopedia askea.\nSortaldeko pagoa (Fagus orientalis) Fagaceae familiako eta fagus generoko zuhaitz hosto erorkorra da, jatorria Eurasian duena, Ekialdeko Europan eta Mendebaldeko Asian.\nEspeziea Fagus orientalis\nFagus sylvatica pago arruntaren ahaide hurbila da eta intergradatu egiten dira Balkanetan eta Turkia ipar-mendebaldean. Elkarren artean sortutako hibridoei Fagus × taurica deritze.\nSortaldeko pagoa zuhaitz handia da, 45 m garai eta 2 m enbor-diametro izatera irits daitekeena, nahiz eta ohikoena 25-25 m garai eta 1,5 m enbor-diametro izan.\nHostoak txandakatuak dira, bakunak eta osoak, edo ertz krenatu txikiarekin, 7–15 cm luze eta 5–9 cm zabal, 7–13 zainekin hostoaren alde bakoitzean (6–7 zain F. sylvatica-n). Ernamuinak luzeak eta lirainak dira, 15–30 mm luze eta 2–3 mm lodi, baina lodiagoak, 4–5 mm arte, lore-ernamuina badute bertan.\nLoreak amentu txikiak dira, udaberrian hostoak atera berri agertzen direnak.\nHaziak 15-20 mm luze eta 7-10 zabaleko pagotxak dira. Udazkenean heltzen dira, polinizazio ostean 5-6 hilabetera.\nZuhaitzaren hedapen naturala Bulgariako Strandja mendian hasten da mendebaldean, Turkia ipar-mendebaldetik Kaukaso mendietara Georgia eta Errusian, Alborz mendiak arte Iranen.\nBera habitat naturala mendiko basoak dira, 500–2,100 m altitude artean. Hala ere, beherago ere hedatu da Strandja mendian, Bulgarian, 200–300 metrora iristeraino, bertako mikroklima bereziari esker, non Fagus orientalis−Rhododendron ponticum basoak sortzen dituen.\nMultimedia: Fagus orientalis\nEspezieak: Fagus orientalis


Turista zuri bat\nAne Labaka Mayoz - Malen Amenabar Larrañaga\nEsprai gorriz idatzi zenuen Tourist go home goroldioak jandako horma zahar batean. Edo ez. Baina parte hartu zenuen etxetik hamabi minutura daukazun hiri ederrean gertatzen ari den turistifikazioa eta gentrifikazioa salatzeko egindako protesta ekintzetan. Edo ez. Baina zabaldu zenuen zure kontaktuen artean norbaitek Zumaiako flyschean zegoen zabor kopurua salatzeko grabatu zuen bideoa. Jarri zenuen zure aletxoa Everesteko ilara amaigabe eta paisaia zikinen irudiak biralak bihur zitezen. Hasieran tristatu eta segundo gutxiren buruan amorratu zinen argazki batzuetan munduko koralezko arreziferik zoragarrienak hondakinez gainezka ikusi ahal izan zenituenean.\nAbuztua iritsi zen gero eta oporretara joan zinen beste bi lagunekin batera. Hilabete osorako. Urrutira. Adibidez, Perura. Bederatzi kiloko motxila hartan pribilegio metatu batzuk zeneramatzala eta itzultzerakoan zenbait kontraesanek pisu handixeagoa har zezaketela bi aldiz pentsatu gabe.\nBehin han lur hartuta ahalegin sutsuz heldu zenion bidaiari eredugarri bat izateko erronkari. Egoera guztietara egokitzen jakin zenuen; behar zen lekuan lo egin eta platerean jartzen zizuten guztia irribarrez eskertzen, bertakoekin ahalik eta espazio eta hizketaldi gehien konpartitu eta haiei entzun ahala zuk ere hain zurea duzun kultura eta hizkuntza bizitzeko era partekatzen.\nNegargura sentitu zenuen Titikaka lakuko ur gaineko uharteetara barkuan iritsitako atzerritar taldeari ingeles zabarrean kantatu behar zion emakumea asper-asper eginda begitandu zenuenean, kantuan hasi baino segundo gutxi lehenago aho-zabalka. Lagun artean gogor kritikatu zenuen argazkiak ateratzeko helburuarekin emakume haren ondoan behatzekin V bat irudikatuz kokatu zen andre perutarra ere -«bertakoa izanda, gainera, nola egin dezake hori?»-.\nMendian galduta burutu zenuten lau eguneko trekking-ean beste inork baino kasu gehiago egin nahi izan zenion ibilbide guztian zehar zuen karga leku batetik bestera zeramaten mandoak gidatzeko ardura zuen gizonaren bederatzi urteko semeari. Egunaren bukaeran kanpamentura lehertuta iritsi arren, ume garaitik gogoan zenituen karta joko guztiak erakutsi zenizkion mutikoari eta bidaiaren amaieran karta-sorta oparitu zenion, agurtzerakoan «ondo-ondo gorde itzazu, zure lagunekin jolastu dezazun dira» esanez.\nEginahalak eginahal, turista zuri bat baino ez zinen izan, beste behin.\nBidaiatzeak burua zabaltzen eta mundura zabaltzen laguntzen duela sinetsarazi zioten turista zuri europarra. Erasmus beken eta turismoaren demokratizazioaren garaiko alaba, sare sozialen batean profil berriak irekitzean mendi punta elurtu edo laku ezin urdinago bateko argazkia jarri eta mundua deskubritzea eta bidaiatzea beste ezer baino gehiago maite duela idazten duena. Urteko edozein asteburutan Europako edozein hiriburutara ihes egin dezakeena ia inertziaz, arnasberritzea eta eguneroko errutinarekin haustea guztiz beharrezkoa delako tarteka.\nAlokairuaren prezioen igoera bidegabea dela salatu ondoren Airbnb bat alokatzeko gai dena lagunekin, adibidez Grezian, «otorduetako dirua aurrezteko, badakizu». Denda txikiak ixten ari direlako kezkatu eta herrian bertan erostearen aldeko kanpainarekin bat egin arren, kanpora bidaiatzen duenean kale oso batean zabaldu dituzten souvenir denden lekuan lehenago zer egongo ote zen pentsatzea ekiditen duena. Gaur egun zabor-janari azkarreko saltokiak nonahi daudelako kexatu eta gero kebab bat erosiko duena goizaldean etxe azpiko makinan, goseak estutu diolako sabela.\nOhartzerako, supermerkatuan tipula bat erosi eta plastikozko poltsa batean sartzen ikusi zenuen azkenari momentuan hiltzeko moduko begirada bat bota zeniola ahaztuko zaizu agian. Kontsumitzea (ere) ekintza politiko bat dela esperientzien kapitalismoan.\nBitartean, bizipenak pilatu eta pilatu jarraituko duzu modu konpultsiboan, aireportuetako eskala ordu galduak eta pasaporterako zigilu koloretsuak kolekzionatzen.\nBadakizulako egoera latz hau ez dela zure jokaera indibidualek eragindakoa. Badakizulako errua ez dela zurea, sekula jasangarria izan ez den produkziorako sistema ekonomiko zitalarena baizik. Zure bidaiek (bakarrik) ez dutelako planeta horrenbeste hondatuko, helmugatzat dituzun lekuetako etxebizitzen prezioa ez delako zugatik (bakarrik) haziko, ez eta espekulazioa hedatu eta desberdinkeria soziala areagotuko ere. Zuk ere sistema aldatu nahi zenukeelako, eta ez klima.\nAspaldi ikasi zenuen koherentzia ez dela tokirik irisgarriena bidaiatzeko orduan eta autokritikak hegan egiteari utzi eta hankak lurrean jartzera garamatzala maiz. Eta, hala eta guztiz ere, turbulentzia eremuak beharrezkoak zaizkigu.\nIkasturtea hasi berri da eta zeure burua harrapatu duzu laneko emailak erantzun bitartean hegaldi merkeak topatzeko web-orri ezberdinetako eskaintzak erkatzen. Aurtengo udaran ez duzu hondartzan etzanda gozatzeko nahi adina tarte izan eta horixe nahiko zenuke hurrengo bidaiarako. Eguzki potolo bat zeruaren erdian eta itsasoko ur freskoaren kilimak oin-azpietan.\nBa horixe, go home.


Aurtengo denboraldian inoiz baino baserritar eta azienda buru gehiagok erabiliko dute Erdiz - Baztan - Erran.eus\nAurtengo denboraldian inoiz baino baserritar eta azienda buru gehiagok erabiliko dute Erdiz\nTTIPI-TTAPA 2014-06-10 09:35\nMila azienda buru baino gehiago sartu dituzte Lizartzu, Belate eta Erdizeko herri-bazkalekuetan. Artxiboko argazkia\nLizartzuko, Belateko eta Erdizeko Baztango herri-bazkalekuen udako denboraldia duela gutti hasi zen\nUrtero bezala Baztango herri-bazkalekuetako udako denboraldia maiatzaren 9an Lizartzun eta maiatzaren 31n Erdiz eta Belaten hasi zen eta, azkeneko urte hauetako bideari jarraikiz Erdiz erabiliko duten baserritarren eta azienden kopuruak goiti egin du. Aurten 106 baserritarrek erabiliko dute Erdiz eta behi-buruak, 550 denera, Erdizen alatuko dituzte.\nAzken hamarkadetako datu hoberenak izan dira, iazko datuekin alderatuta 6 baserritar gehiago eta 50 behi buru gehiago. Gainera, aurten, lau zezen sartu dituzte. Datuek, bertze behin, Erdizeko bazkalekuak nekazaritzarako duen balioa agerian uzten dute.\nErdizekoarekin batera Lizartzun eta Belaten ere udako denboraldia hasi berri dute; bazkaleku horiei buruz iazko datu bertsuak dira. Lehenengorat 18 baserritarrek beren aziendak eraman dituzte denera 60 behi, 85 behor eta 200 ardi buru. Bigarrenerat, Belaterat, 25 baserritarrek 215 behi buru eraman dituzte eta bi zezen sartu.\nHerri-bazkalekuek Baztango ekonomian duten garrantzia ikusirik, Udalak, aurten ere, bazkalekuak hobetzeko erabiltzaileekin bilerak egin eta inguru horietan hainbat hobekuntza egin ditu. Modu horretan Erdizen Artesiagako korlerako bidea hormigoizatu da, korlean zahorra bota eta askak errepasatu dira. Hiru bazkalekuetan ongarri ekologikoa hedatu da.\nBertzalde, Belate erabiltzen duten baserritarrekin hala erabakirik Belateko zohikaztegiaren iskindegia berritu da, askak errepasatu dira eta sasitza kentzeko lanak ere egin dira.\nHobekuntza lan horiek egiteko 15.000 euro erabili dira.


Antonio Franco hil da, 'El Periódico de Cataluña'-ren sortzailea\nIbilbide luzea eta oparoa osatu zuen kazetaritzan, 'El País' egunkariko zuzendariordea ere izan zen, eta oso engaiatuta egon zen 'Euskaldunon Egunkaria'-rekin.\nMunduko marka bat lortu du indiar batek, besteak beste euskaraz abestuta\nGuiness World Records erakundeak Suchetha Satish indiarraren balentria onartu du ofizialki: kontzertu batean inoiz hizkuntza gehien erabili dituen pertsona da. Oskorrik zabalduriko Kanuto kantatu zuen, tartean.\n'Yoko Ona', freskotasuna eta naturaltasuna aldarri\nLore Nekane Billelabeitia,Olatz Salvador eta Ainhoa Vitoria dira 'Yoko Ona' bideopodcasteko protagonistak. Astero sareratuko dute atal bat\nGorbeiako Altxorrak gastronomia eta kultur jaiaren Arabako lehen aldia hartuko du Zurbaok, Bizkaian egindako aurrekarien ondoren\nBonden itzulera berantiarra\n007 agentea beste misio batekin itzuliko da, 25. aldiz, 'No Time to Die' filmean. Ostiralean estreinatuko dute Hego Euskal Herrian, urte eta erdiko atzerapenarekin\nPerfekzioa zer den\nCulinary Zinemak 11. ekitaldia osatu du. Aurten ere egin dute bidaia bat Japoniara. 'The Pursuit of Perfection' pieza estreinatu dute, eta Yong Wu Nagahira sukaldari gazteak kozinatutako menua dastatu.\n«Ez gaituzu nehoren integratzeko gai»\n'Buhameak, historiarik gabeko jendeak?' liburuan Garaziko buhameen historiako uretan murgiltzen da Lougarot. Oraingo eguneko buhameen lekukotasunen ur freskotik ere edatera emanez.


“Bidaiarien Txokoa” programaren azken emanaldiak | Nontzeberri\nHasiera/IKUS-ENTZUN/“Bidaiarien Txokoa” programaren azken emanaldiak\n“Bidaiarien Txokoa” programaren azken emanaldiak\nBilboko Udalak Bidaiarien Txokoa programa antolatu du otsailaren 15etik 26ra, Begoñako Udaltegian eta Santutxun, eta betiko legez, bidaiak eta bidaiariak izango dira protagonistak. Hemen hainbat saiotan, urrunera joan ahal izango gara horra bidaia egin dutenen eskutik. Horretaz gain, 18an eta 25ean Bilboko Mendi Film Festibalaren film eder batzuk ikusteko aukera egongo da Santutxun. Erakusketa batek eta musika kontzertu batek osatuko dute programazioa.\nBiharko hitzorduan Remoteana: Entre La Cámara Y Las Montañas izeneko saioa programatu da. Ana Zamorano da protagonista. “Basamortuak, mendiak, oihanak eta glaziarrak zeharkatuta, pedalkada bakoitzean handiagoa da leku berriak ezagutzeko grina. Behin eta berriro esaten diot neure buruari ahal dudala, bakarrik noala, nahiz eta batzuetan lagunduta. 22 urte nituela, Kongoko Errepublika Demokratikoarekin muga egiten zuen azken herrian, mendiko gorilen atzetik nindoala, nire lehenengo bizikleta-bidaiaria ezagutu nuen eta berarekin, amets bat. Handik gutxira lan finko bati uko egin Ingalaterran, eta Himalaiara jo nuen yoga ikastera eta Andeetara bizikletan urrutiko lekuetara heltzeko eta hango mendiak, jendea eta mila urteko kultura esploratzeko eta ezagutzeko asmoarekin. Urte bi, milaka argazki, adiskide handiak, hiru dokumental, proiektu sozial bat kontinente bitan egindako 20.000 kilometroren ondoren, ibilbide berri bat ere badaukat, udaberrian hasiko dena.”\nHurrengo egunean, otsailak 24, Jurek Ziemkiewicz eta Iker Larrañaga alpinistek Elur Goritan (Kamchatka) izeneko film zoragarria aurkeztuko dute. Kamchatka toki bakarti, basati eta isolatu bat da. Zazpi abenturazale murgilduko dira, sua eta elurra batzen diren toki zoragarri honetan beraien ametsak betetzeko, paradisu berriak aurkitzeko eta leku hauetan eskiatzeko. Errusia ekialdeko muturreko penintsula hau sumendiz beteta dago, 160tik 30 aktibo daude, eta gure protagonistek, hauek eskiatuko dituzte, bai kanpoaldera, bai krater barrura.\nProgramazioa osatzen duten beste ekitaldien gaineko informazio guztia hemen kontsultatu ahal duzue.


Kultura, oro har, gizarte edo gizatalde baten ezaugarri diren berezitasun espiritual, material, intelektual eta afektiboak dira. Arteaz gain, honen barnean dira bizimodua, oinarrizko eskubideak, balio sistemak, ohiturak eta sinesmenak. Horrela, kulturak hiru atal nagusi ditu: artea, hizkuntza eta teknika.\nKultura, oro har, gizarte edo gizatalde baten ezaugarri diren berezitasun espiritual, material, intelektual eta afektiboak dira. Arteaz gain, honen barnean dira bizimodua, oinarrizko eskubideak, balio sistemak, ohiturak eta sinesmenak. Horrela, kulturak hiru atal nagusi ditu: artea, hizkuntza eta teknika. (eu)


Irekia Eusko Jaurlaritza - Gobierno Vasco :: Eusko Jaurlaritzak Kultura Ondareari buruzko lege-proiektua onartu du\nEusko Jaurlaritzak Kultura Ondareari buruzko…\n\nEusko Jaurlaritzak Kultura Ondareari buruzko lege-proiektua onartu du Iturria: Irekia\n\n\n\n\n\n\nGobernu-kontseiluak erabaki du Pasaiako Portuko Agintaritzarekin elkarlanerako hitzarmen bat izenpetzea, Herrerako geltokiaren eta Trintxerperen artean oinezkoentzako bidea eta bide-gorria eraikitzeko\nGobernu Kontseiluak Kultura Ondareari buruzko Lege-proiektua onartu du gaur, eta laster igorriko du Legebiltzarrera. Cristina Uriarte Hezkuntza, Hizkuntza Politika eta Kultura sailburuak azaldu duenez, lege-proiektu honen bidez 1990eko Euskadiko Kultura Ondarearen Legea eguneratu eta egokitu nahi da.\nLege-proiektuak Euskal Kultura Ondarea osatzen duten elementuak, hau da, ondare higigarria, higiezina eta inmateriala, modu global batean hartzen ditu. Honekin, babes-eredua eta erakundeen arteko koordinazioa hobetzen dira: Eusko Jaurlaritza, Foru Aldundiak eta Udalen arteko koordinazioa. Gainera, udalerrietako hirigintza-katalogoetan jasoak dauden ondasunak ere Lege honen bidez babestea da beste helburuetako bat. Gaur egun ez da horrelakorik gertatzen.\nTestuaren berritasun nagusien artean dago ondarea modu eraginkorragoan egituratzea, horretarako kultura-ondare higiezina, higigarria eta immateriala bereizita, eta, gainera, aholkularitza-organoak eta erakundearteko koordinaziorako organoak sorraraziko ditu. Halaber, erakunde bakoitzari dagozkion eginkizunak hobeto zehaztu dira, eta arau-hausteak zein legeak jasotako betekizunak ez betetzearen ondoriozko zehapenak ezarri.\nPrentsaurreko horretan bertan, Ingurumen eta Lurralde Politikako sailburu Ana Oregik Eusko Jaurlaritzak eta Pasaiako Portuko Agintaritzak Herrerako Euskotrenen geltokiaren eta Trintxerpe auzoaren artean oinezkoentzako bidea eta bide-gorria eraikitzeko izenpetu duten hitzarmenaren berri eman du. Proiektu horrek 5,5, milioi aurrekontua izango du. Gainera, gobernu-kontseiluak proiektu turistikoen garapenerako laguntza-programan 1,2 milioi euro inbertitzea onartu du.\nBILERA ALFONSO ALONSOREKIN\nIñigo Urkullu lehendakariak eta PPren Euskadiko presidente Alfonso Alonsok atzo egin zuten bilerari dagokionez, gobernu-kontseiluaren osteko prentsaurrekoan ere parte hartu duen Eusko Jaurlaritzako bozeramaile Josu Erkorekak kontraesanak sumatu ditu jarduneko Osasuneko ministroaren hitzetan; izan ere, lankidetza eskatu dio Eusko Jaurlaritzari, baina kide den gobernuak «obsesio birzentralizatzailea» askotan agertu du.\nErkorekak zehaztu du, ministroak atzo eskumen-gatazkari garrantzia kendu nahi izan bazion ere, gaur-gaurkoz 33 errekurtso jarri dizkiotela elkarri, Espainiako eta Euskadiko gobernuen arteko eskumen-talkak direla kausa. Adibidez, bakarrik azken hilabetea kontuan hartuta, Rajoyren jarduneko gobernuak bi errekurtso aurkeztu ditu (Etxebizitzaren Legearen eta 35 orduko lanaldiaren aurka) eta dagoeneko formalizatutako beste birekin egin du mehatxu (frackingaren eta Eusko Jaurlaritzaren beka-politikaren aurka). Hori gutxi ez, eta oraindik Eusko Legebiltzarrak onartu ez duen lege baten kontra jotzea aztertzen ari dela iragarri du, zehazki, Adikzioen Legearen kontra. Erkorekak gogorarazi du Espainiako gobernuaren jokabide birzentralizatzailea salaketa ez dela bakarrik Eusko Jaurlaritzaren kontua, baizik eta «aldarri orokortu bat».\nuriarte_ondarea_helburua_eu... behera kargatu (900 KB)\nuriarte_ondarea_hiru_babes_... behera kargatu (1000 KB)\nerkoreka_alonso_berzentrali... behera kargatu (1 MB)\nerkoreka_gobernu_espainarra... behera kargatu (1 MB)\noregi_la_herrera_trintxerpe... behera kargatu (2 MB)\nerkoreka_alonso_berzentrali... 30 MB\nerkoreka_gobernu_espainarra... 20 MB\noregi_la_herrera_trintxerpe... 30 MB\nuriarte_ondarea_helburua_eu... 10 MB\nuriarte_ondarea_hiru_babes_... 10 MB


Txina 9-10 mm-ko forma barrokoa Emakumeen ur gezako perla eskumuturreko fabrika eta hornitzaileak | Daking Bitxiak\n9-10 mm-ko forma barrokoa Emakumeen ur gezako perla eskumuturra\n9-10 mm-ko forma perlako barrokoa AA maila ur gezako perla naturalak dira. Gainera, ur gezako perlaren maila desberdina dugu bezeroen beharretara egokitzeko. Ur gezako perlaren kolore naturala (zuria, arrosa eta morea) ur gezako perla eskumuturrekoak ekoizteko erabiltzen da. ur gezako perlaren kolorea ere eskatzen dute bezeroek.Irudietatik, kolore gorria eta marroia bezalakoak. Eskumuturreko hauek 9-10mm ur gezako perla barrokoez osatuta daude.Luzera 19cm ingurukoa da, tamaina bezero desberdinen arabera egokitu dezakegu.


Larrabetzuko Udala - Kataluniarekin bat, demokraziarekin bat. Aho batez onartutako mozioa\nKataluniarekin bat, demokraziarekin bat. Aho batez onartutako mozioa\nUdal honek, zilegitasun osoa aitortzen dio Kataluniako Parlamentuak egingo duen autodeterminazio erreferendumari. Izan ere, libreki adierazitako herritarron borondatea da tresna politikorik eraginkorrena edozein herri edo kolektiboren etorkizuna eraikitzeko.\nUdal honek, Kataluniar herriaren eta Parlament-aren erabaki burujabeen aurka Espainiar estatutik buruturiko erasoak salatu eta arbuiatzen ditu. Madrilgo Gobernua, epaitegiak eta Auzitegi Konstituzionala ezin direlako Kataluniako herritarren gehiengo zabalak adierazitako borondate demokratikoaren gainetik jarri.\nModu demokratikoan aukeratuak izan diren Kataluniako alkateak deklaratzera deitzea irmoki salatzen dugu. Demokrazia praktikan jartzea ahalbidetu nahi duten alkateak inputatzea deitoratzen du.\nUdal honek, Euskal Herria, Katalunia edo munduko gainerako herrietan, herritarren borondate askean oinarrituta garatzen dituzten prozesu politikoen alde egiteko konpromisoa hartzen du.\nUdal honek urriaren bateko emaitza errespetatzen du eta Instituzio zein eragileei ere berdina egitea eskatzen die. Horretarako erabaki honen berri, Kataluniako Parlament-eko lehendakariari, Madrilgo Gobernuko presidenteari eta Auzitegi Konstituzionaleko presidenteari ematea erabakitzen du. Gure udalerriko herritarrei ere jakinaraziko zaie erabaki honen berri.\nUrriaren bateko galdeketa bitarte Udaleko balkoian estelada jartzea onartzen du Udalbatzak.\nMozioa ikusi (PDF 892KB)


Samina berbera da guztientzat - Soraluze - Plaentxia.eus\nSamina berbera da guztientzat\nUbane Madera Zangitu 2020-11-11 14:07\nEuskal gatazkaren baitan izandako indarkeria zuzenean sufritu duten Sandra Carrasco eta Olatz Etxabe arrasatearrek mezu argia helarazi zuten antzokian, atzo: “Saminak ez du bandorik; mina berbera da guztientzat, berdin da zein den ideologia edo pentsamendua. Gatazka bateko parte diren alde guztiak entzun egin behar dira, minak eboluzionatu dezan eta gertatutakoa berriro ere gerta ez dadin”. Datorren martitzenean, Maixabel Lasa eta bere senar Juan Mari Jauregi hil zuen ETAkide Ibon Etxezarreta izango dira antzokian, 18:30ean.\nAtzo, martitzena, 21:00ak arte luzatu zen Memoria eta Bizikidetzaren jardunaldien lehen saioa, Olatz Etxaberekin eta Sandra Carrascorekin aurreikusitako solasaldia ordubetez luzatu baitzen, S(u/a)minetik bakera ikus-entzunezkoaren emanaldia bukatu ondoren.\nHausnarketa sakonak partekatu zituzten aita biak tiroz hil zizkieten arrasatearrek, baita S(u/a)minetik bakera ikus-entzunezkoaren egileek eta partaideek ere.\nEntzuleen artetik, berriz, eskerrona erakutsi zieten, ausardia handia izatearren bizi izan dutena jendaurrean kontatzeagatik.\nElkarrenganako errespetua eta enpatia\nLaburbilduz, helarazi zuten mezua izan zen enpatiaren eta desberdin pentsatzen duenarekiko errespetuaren beharra dagoela.\nAzpimarratu zuten aurrera egiteko zer gertatu zen esan egin behar dela, berriro ere gertatu ez dadin. Elkarrekin bizi garenez eta elkarrekin bizi behar dugunez, elkar ulertu behar dugu, guztien ideiak errespetatuz, nahiz eta ideiak guztiz desberdinak izan:\nSandra Carrasco: “Hasieran jendea alboan izan nuen, erakundeak, politikariak-eta. Baina gero bakarrik geratu nintzen. Lagun-minenek ere bakarrik laga ninduten. Familiarekin ezin nuen kontatu, nahikoa zuten haiek ere. Nire anaiari, adibidez, ikastolan esan zioten: zure aita hil dute Euskadirengatik. Eta ama… Beraz, bakarrik egin behar izan nuen aurrera. Era berean, hasieran amorru handia sentitu nuen. Herriko tabernaren aurretik pasatzen nintzen, barrez eta presoen aldeko kartelak apurtzen, eurek ikusteko. Gero, ikasi egiten duzu horrekin bizitzen. Eta zuk erabaki behar duzu zelan jokatu: ahal zara min horretan estankatuta geratu edo aurrera egin. Ni konturatu nintzen ez nuela 20-25 urteko pertsona baten bizimodua. Psikologoarekin ere ibili nintzen. Baina azkenean neuk egin behar izan nuen aurrera. Ezker abertzaleko pertsona batek ikusarazi zidan ordura arte ikusten ez nituen edo ikusi nahi ez nituen gauza asko. Ordu asko eman genituen berbetan. Ikusi nuen beste aldean ere egon dela sufrimendua; nire samina ez zela bakarra. Gaur egun, ia ez daukat amorrurik. Noizbait sentitzen badut, baztertu egiten dut. Elkarrekin bizi behar dugu, elkarbizitza behar dugu. Hori bai, nire aita hil zuenari sekula ez diot barkatuko. Nire familia apurtu zuen. Eta bera nahikoa nagusia zen jakiteko egin zuena txarto zegoela. Hala ere, saiatu nintzen berarekin berba egiten. Eta gaur egun ere gertu nengoke berarekin berba egiteko. Olatzek eta nik, biok sufritu dugu. Samina berbera da guztiontzat. Hala ere, eta eginahalak egin, uste dut denborarekin ahaztu egingo dela gertatu zena. Oso adierazgarria da, adibidez, gazte askok ez jakitea nor izan zen Miguel Angel Blanco”.\nOlatz Etxabe: “Nik beti izan ditut lagunak alboan. Lehen eta orain. Familiak ere bai. Alde horretatik babestuta sentitu gara, herriaren babesa sentitu dugu. Erakundeen aldetik, berriz, oraindik ez dugu biktima aitortzarik jaso; ezin dugu demostratu aita atentatuan hil zenik; ondorioz, adibidez, ezin naiz ikastetxeetara joan nire bizipenak kontatzera. Aita hil zutenean malko guztiak gastatu nituen; ya ez dut negarrik egiten. Hasieran min handia sentitzen nuen, batez ere amarengatik. Gero etorri zen amorrua. Baina bizitzan fase asko daude. Heldutasunak beste lasaitasun bat ematen dizu. Orain gu ari gara hau kontatzen gertatutakoa berriro ere ez errepikatzeko. Hori bai, oraindik zailtasunak daude onartzeko gatazkan bi alde izan zirela, bi aldeek sufritu zutela. Oraindik, badirudi alde bakarra dagoela. Indar parapolizialen gehiegikeriak, adibidez, ez dira onartzen. Nik, akaso, barkatuko nuke aitari egin ziotena, baina nahiko nuke barkamen hori norbaitek niri eskatzea. Gertatu zena jakin egin behar dute gazteek, zer sufritu den. Etorkizuna baikor ikusten dut. Adibidez, Gogora Institutuaren erakusketara joan ziren ikasleen guraso askok eskerrak eman ziguten egin duguna egitearren. Nik uste dut guk ahal badugu hau egin, gizarteak ere egin ahal duela”.


Gueñesko Udala - Udal eraikinen erabilerari buruzko Ordenantzaren aurretiko kontsulta\nUdal eraikinen erabilerari buruzko Ordenantzaren aurretiko kontsulta\nAintzat hartu da urriaren 1eko 39/2015 Legearen (Administrazio Publikoen Administrazio Prozedura Erkideari buruzkoa) 133. artikuluak honako hau ezartzen duela: Legearen edo erregelamenduaren proiektua edo aurreproiektua prestatu baino lehen, kontsulta publiko bat bideratuko da administrazio eskudunaren web-atariaren bitartez, eta jasoko da zer iritzi duten etorkizuneko arauaren eraginpean gerta litezkeen subjektuek eta erakunderik ordezkagarrienek puntu hauei buruz:\nHala nahi duten herritarrek, erakundeek eta elkarteek galdeketa honetako alderdiei buruzko iritziak helaraz ditzakete 2017ko urriaren 11ra bitartean, helbide elektroniko honetara: udala@guenes.net.\nOrdenantzaren onespenaren bidez konpondu nahi diren arazoak.\nBestelako aukera erregulatzaile eta ez-erregulatzaileak.\nOrdenantzaren onespenaren bidez konpondu nahi diren arazoak\nUdal-titulartasuneko eraikin eta instalazioetan, edo indarrean dagoen legediarekin bat etorriz Udalak haien gainean nolabaiteko eskubideren bat daukan eraikin eta instalazioetan, Udalak berak zein beste entitate batzuek antolatutako hainbat jarduera gauzatzen dira eta bertan Gueñes kontzejuko herritar ugarik parte hartzen dute. Ondorioz, behar-beharrezkoa da eraikin eta instalazio horien erabilera beste entitate batzuei eskualdatzeko aukera edo herritarrek egiten duten erabilera arautzeko ordenantza egitea. Orain arte Udalaren kultura- eta kirol-instalazioen erabilera eta funtzionamendua arautzeko udal-ordenantzak betetzen zuen behar hori.\nOrdenantza arautzaile baten bidez, interes pribatu legitimoak eta beharrezkoa den kontrol administratiboa bateratu nahi dira. Halaber, udal-instalazioen erabilera zentzuz antolatuko da.\nGero eta kultura-, kirol- eta aisialdi-zerbitzu gehiago eskatzen dituzte herritarrek zein Gueñes kontzejuan arlo horietan dauden elkarteek. Ondorioz, beharrezkoa da udal-lokalak lagatzeko eta erabiltzeko baldintzak gehiago zehaztea eta gehiago kontrolatzea horien erabilera, herritarren eta auzo- nahiz elkarte-mugimenduen partaidetza sustatzeko edo kultura, aisialdia, kirola eta abar hedatzeko ekintza edo jardueretan.\nHelburua da horrelako erabilerak eta lagapenak (denboran luza daitezkeenak zein unean unekoak) arautzeko prozedura eraginkor bat artikulatzea. Gerta daitezkeen egoerak arautzeko ordenantza bat egitea:\n*Lagapen guztien alderdi orokor komunak, besteak beste: kultura- eta kirol-erabilera arautzea, entitate eta pertsona erabiltzaileen eskubideak eta betebeharrak eta instalazioen erabilera-baldintzak arautuz.\nBestelako aukera erregulatzaile eta ez-erregulatzaileak\nEz dago ordenantza bat onestea ez den arau bidezko bestelako irtenbiderik.


Eibarrek 27.330 biztanle ditu gaur egun; 14.034 emakume eta 13.296 gizon\n2021ean 27.566 biztanle zituen herriak, 2020an 27.848 eta 2019an 27.600.\n"Sare sozialetan ere euskaraz" Eibarko merkatariei zuzendutako kanpaina martxan da.\nKanpaina gaur hasi eta otsailaren 7ra arte luzatuko da. Amaieran parte-hartzaile guztien argitalpenekin bideo polit bat osatuko du Eta Kitto! Euskara elkarteak.\nAltsasu antzezlanak bertan behera gelditu dira\nKonpainiako kide batzuek COVID-19an positibo eman dutela-eta, bertan behera utzi dira “Altsasu” antzezlanaren bi funtzioak, euskeraz zein gazteleraz, urtarrilaren 20an eta 21ean, 20:00etan Coliseo antzokian eskaini behar zirenak.\nEgoibarraren Youtube kanalean dago “Eibarko lehenengo aztarna idatzia: hiri-gutuna” Jabier Elorzaren hitzaldia\n"Eibartik Eibarrera" 675. urteurrenaren hitzaldi-zikloari hasiera eman zion hitzaldia dugu.\nNegulekuak 2022 programa urtarrilaren 29ra arte luzatuko da\nHerri-bozketaren emaitza Harro nago zutaz, Eibar! Vs Amorratzen nauzu, Eibar! argazki-lehiaketan\nAmaia Alcoba Lopez eta Alejandro de Diego Prieto izan dira herri-galdeketaren irabazleak.\nCielito musika banda\nIdazlearekin harixa emoten: Kattalin Miner\nPortalea. 1. Batzartokia\nEsperpentos con chispa y fuego\nLarunbata 29 17:00\nIgandea 30 17:00\nLarunbata 29 17:00 19:45 22:30\nIgandea 30 17:00 20:00\nAstelehena 31 20:30\nLarunbata 29 16:00 19:00 22:00\nLarunbata 29 19:45 22:30\nIgandea 30 20:00


Diéval - Wikipedia, entziklopedia askea.\n50° 26′ 05″ N, 2° 26′ 57″ E / 50.4347°N,2.4492°E / 50.4347; 2.4492Koordenatuak: 50° 26′ 05″ N, 2° 26′ 57″ E / 50.4347°N,2.4492°E / 50.4347; 2.4492\nCamblain-Châtelain, Ourton, La Thieuloye, Bajus, Bours eta La Comté\n391 (%52.7) 359 (%48.4)\nDiéval Frantziako udalerria da, Pas-de-Calais departamenduan dagoena, Frantzia Garaia eskualdean. 2013an 710 biztanle zituen.\n2007an Diéval udalerrian erroldatutako biztanleak 710 ziren. Familiak 270 ziren, horien artean 56 pertsona bakarrekoak ziren (20 bakarrik bizi ziren gizonak eta 36 bakarrik bizi ziren emakumeak), 89 seme-alabarik gabeko familiak ziren, 105 seme-alabak dituzten bikoteak ziren eta 20 seme-alabak dituzten guraso-bakarreko familiak ziren.\n2007an 297 etxebizitza zeuden, 280 familiaren etxebizitza nagusia ziren, 6 bigarren erresidentzia ziren eta 11 hutsik zeuden. Etxebizitza guzti hauek 296etxeak ziren. 280 etxebizitza nagusietatik 238 bere jabearen bizilekua ziren, 40 alokairuan okupaturik zeuden eta 2 doan lagata zeuden; 1ek gela bat zuen, 3 etxek bi zituzten, 30 etxek hiru zituzten, 75 etxek lau zituzten eta 170 etxek bost zituzten. 258 etxek euren parking plaza propioa zuten azpian. 116 etxetan ibilgailu bat zegoen eta 122 etxetan bat baino gehiago zituzten.\nDiéval udalerriko biztanleria-piramidea 2009an .\n2007an lan egiteko adina zuten pertsonak 429 ziren, horien artean 308 aktiboak ziren eta 121 inaktiboak ziren. 308 pertsona aktiboetatik 270 lanean zeuden (152 gizon eta 118 emakume) eta 38 langabezian zeuden (18 gizon eta 20 emakume). 121 pertsona inaktiboetatik 36 erretiraturik zeuden, 40 ikasten zeuden eta 45 "bestelako inaktibo" gisa sailkaturik zeuden.\n2009an Diéval udalerrian 280 unitate fiskal zeuden, 748 pertsonek osaturik. Pertsona bakoitzeko diru-sarrera fiskalaren mediana urteko 14.887 euro zen.\n2007an zeuden 16 komertzioetatik, 4 eraikuntza enpresak ziren, 4 ibilgailuen saltze eta konpontze enpresak ziren, 2 garraio enpresak ziren, 1 ostalaritza eta jatetxe enpresa zen, 1 finantziazio enpresa zen, 1 administrazio publikoko enpresa zen eta 3 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 7 zerbitzu publikoetatik, 4 zurginak ziren, 2 ile apaindegiak eta 1 jatetxe.\n2000. urtean Diéval udalerrian 17 nekazaritza-ustiategi zeuden, 780 hektarea erabiltzen.\nBNF: 15268711z (data)\nOrriaren azken aldaketa: 10 otsaila 2021, 16:02.


Txakurra heztea, kirol bilakatuta – Irunero\nPosted on 2015(e)ko martxoak 16 2015(e)ko martxoak 16 by Irunero\nXX. mendearen hasierako Alemanian dauka jatorria Schutzhund edo IPO (Internationale Prüfungs Ordnung) izeneko kirolak. Alemaniar artzain-\ntxakurraren garapenari begira, entrenamendu probak diseinatu zituen orduan Max von Tephanitz aristokratak. Arrazaren ezaugarriak eta gaitasunak mantentzeko asmoz, probak gainditzeko gai ziren txakurrak hautatuko zituzten ugalketarako. Gaur egun kirol bilakatu dira proba horiek, eta mundu osoan zehar ditu jarraitzaileak. Baita Irunen ere. Pantxike Velaz da zaletasun horren adibide.\nEspainiako txapeldunorde izan da Velaz IPO kirolean, Flash artzain-txakur belgikarrarekin. Otsailararen 6an, 7an eta 8an izan da txapelketa, Laguna de Dueron, Valladoliden. “Lau urteko lan gogorraren eta buruhausteen saria izan da”, adierazi du txakur-trebatzaileak. Hiru proba gainditu behar izan dituzte Velazek eta Flash-ek txapelketako podiumera igotzeko: Miaketa, Obedientzia eta Babesa. Miaketan, txakurraren usaimena baloratzen dute epaileek. Obedientzian, gidariarekin duen harremana. Eta Babesean, txakurraren oldarkortasuna, kontrolerako gaitasuna eta urduritasun maila. “Hiru probetako bakar batean huts egitea garesti ordaintzen da”, azaldu du Velazek.\nAraudiaren zorroztasuna dela eta, arraza batzuetako txakurrek baino ez dute parte hartzen IPO lehiaketetan. Rottweilerrak, dobermanak eta boxerrak ikus daitezke, baina artzain txakur alemaniarrak eta belgikarrak dira gehienak. Pantxike Velazek uste du, gaur egun, belgikarra dagoela beste guztien gainetik: “Sen ikaragarria duten txakurrak dira, oso azkarrak. Lanerako eta esfortzurako gaitasun handia dute”. IPO lehiaketetan aritzen diren txakur asko polizien eta militarren eginkizunetarako erabiltzen dituzte geroago. Europa Iparraldeko eta Erdialdeko herrialdeetan errotuta dago Schutzhund kirola. Euskal Herrian, berriz, ia guztiz ezezaguna da. Irunen urteak daramatzate IPO probak prestatzen. Baina irla modukoa da, salbuespena.\nBi harmarkada txakurrekin lanean\nDuela hogei urte hasi zen Pan-txike txakurrak trebatzen. Rottweiler bat zeukan, eta etxean zintzoa bazen ere, kalera irtetean bere onetik ateratzen zen askotan. “Konturatu nintzen, horrelako txakur bat edukitzekotan, behar bezala heztea beharrezkoa dela”, aipatu du Velazek. Artzain txakur alemaniarrak prestatu izan ditu, eta belgikarrekin dabil orain. Txakurra hezteko kontuan hartu beharrekoak azpimarratu ditu trebatzaileak: “Hasierako lotura lortzeko, txakurrarekin denbora asko pasatzea ezinbestekoa da, jolastea, paseatzea. Entrena-tzerakoan, errespetuz aritu beharra dago. Txakurra ezin da ezer egitera derrigortu”.\nMeakako lursail batean entrenatzen du, Irungo beste lauzpabost trebatzailerekin batera. “Jokin eta Txetxu del Molinoren laguntza azpimarratu nahi nuke”, nabarmendu du trebatzaileak.\nEuskal Herrian IPOak duen tradizio eskasa eguraldiarekin eta orografiarekin lotu du Velazek: “Probak lursail zabaletan egiten dira, eta hemen oso zaila da soro lauak aurkitzea. Gainera, entrenamendu bakoitzaren ondoren txakurra garbitu behar izaten dugu, lokatzez beteta bukatzen duelako”. Kirol elkartea sortzeko bidean dira Irunen: “Nolabaiteko aitortza bilatzen dugu, diru laguntzak eskatu ahal izateko, adibidez”.\nZaila da IPO lehiaketetan inolako babesik gabe aurrera egitea. Munduko Txapelketarako sailka-tzea lortu du Velazek. Baina Txekiar Errepublikan izango da eta ezin izango du bidaia ordaindu.\nPosted in KirolakTagged TXAKUR IPO LEHIAKETA


Etxetik Kantari ikuskizunean parte hartzeko epea abenduaren 20ra arte luzatu da - Araba - Alea.eus\nEtxetik Kantari ikuskizunean parte hartzeko epea abenduaren 20ra arte luzatu da\nErredakzioa 2020-12-14 11:54\nParte hartzaile bakoitzak nahi bezala grabatu dezake bere bideoklipa.\nAstebete luzatuko da Etxetik Kantari ikuskizunean parte hartzeko epea; hortaz, bideoklipak abenduaren 20ra arte bidali ahal izango dira. Dagoeneko 18 bideo baino gehiago aurkeztu dira, eta abenduaren 29an argitaratuko da ikuskizun osoa.\nAurten ez diogu Kantari ikuskizunari uko egin nahi, eta horregatik sarean gozatzeko moduko proposamena egin nahi dizuegu. Gasteizko Udalak antolatzen duen Euskararen Asteko egitarauaren barruan eta Vital Fundazioaren babesari esker, aurtengo edizio berezi honetan Kantari etxetik gozatzeko moduko proposamena egin nahi dizuegu.\nGainera, ez dizuegu inongo mugarik jarriko, eta norberak nahi duen bezala parte hartzeko aukera izango du: etxetik senideekin, klasean gelakideekin, lagunekin... eta nahi beste bideoklip eginda gainera!\nNola parte hartu dezakegu? Oso erraza da, jarraitu hemen jasota dituzun irizpideak.\nProposatzen dizkizugun abestien artean nahi duzuna aukeratu, entseatu zure kantua, prestatu zure koreografia, prestatu zure jantzi edo mozorroak eta grabatu bideoa. Besterik ez.\nAukeratu zure abestia\nAbestiarekin batera, zure testigantzak ere jaso ditzakezu bideoan: nortzuk zareten partaideak, zergatik aukeratu duzuen abesti hori, nola antolatu duzue zuen koreografia, eta abar. Abesti ezberdinak gustoko badituzu, behin baino gehiagotan parte-hartzeko aukera ere izango duzu. Ikastolan gelakideekin, zure lagunekin edota familian egin dezakezu, nahi beste aldiz.\nPrest duzunean, fitxategi hori ALEAra bidali eta gu arduratuko gara hori sarean zabaltzeaz. Parte hartzeko, jarraian jasota geratzen den galdetegiaren bidez izen ematea besterik ez duzue.\nBideoak galdetegiaren bitartez bidali beharko dira.\nEpea luzatu ondoren, bideoak abenduaren 20ra arte bidali ahal izango dira; hau da, datorren igandera arte.\nBideo guztiak sarean izango dira ikusgai.\nJasotako material guztiarekin, Etxetik Kantari ikuskizuna argitaratuko da abenduaren 29an, asteartean. Programa bakar batean parte hartzaileen bideoak txertatuko ditugu eta elkarrekin musikaz gozatzeko aukera izango dugu. Gonbidatu zure lagun eta senideak ikuskizunaz gozatzera!\nZalantzarik baduzu, kantari@geuelkartea.eus helbidera idatzita edo 640 574 996 telefonoaren bitartez gurekin harremanetan jartzeko aukera duzu.


MUGI txartela: eskaera eta kargatzea — Eibarko Udala\nDekripzioa: MUGI sistema Gipuzkoako Garraioaren Lurralde Agintaritzak martxan jarritako tarifa-sistema bateratua da, eta aukera ematen du Gipuzkoako garraio publiko guztietan euskarri bakarrarekin bidaiatzeko.\nHauek dira MUGI Sistemaren ezaugarri nagusiak: ordaintzeko euskarri komuna, eremuak bereizteko sistema komuna, erabileraren araberako deskontuak, garraio-aldaketak baldintza onetan, eta hobari osagarriak jasoko dituzten talde bereziak.\nMUGI Sistema Gipuzkoako garraio publiko guztietan ezarri da.\nTrenbideak: EuskoTren (Hendaiatik Ermuara bitarteko ibilbidean bakarrik) eta Renfe (txanpon-txartel gisa).\nAutobusak: Lurraldebus eta Donostia (Dbus), Errenteria, Irun, Arrasate, Eibar eta Hernaniko hiri-autobusak.\nMUGI txartel motak:\nArrunta: txartelak titularraren argazkia eta datu pertsonalak ditu; MUGI Sistemak eskaintzen dituen onurez gozatzeko aukera ematen dio erabiltzaileari; Txartelaren jabeak egindako bidaiak soilik indargabetu daitezke.\nTaldeak: Titularra talde jakin baten kide dela ziurtatzen duen txartel pertsonalizatua; Txartelak titularraren argazkia eta datu pertsonalak ditu; Titularrak egindako bidaiak soilik indargabetu daitezke; Berariazko deskontuak.\nAnonimoa: Titularrik gabeko txartela da, eta deskontuak eskaintzen ditu MUGI Sistemako lehen erabilera-tartetik aurrera (1-20 bidaia); Hainbat pertsonen bidaiak indargabetu daitezke. Gehienez ere, 9 bidaia Lurraldebusen eta bidaia mugagabeak Dbusen; Lurraldebusen eragiketa hori ez da automatikoa eta gidariak bakarrik egin dezake; Trenetan: Bidaiari bakar batek erabil dezake, bidaia bakoitzeko.\nPrezioa: MUGI txartelak 5 euro balio du, eta eskaera egiten den unean bertan egin behar da ordainketa. Eskaera salmenta-lekuan egiten bada, txartelaren zenbatekoa unean bertan ordainduko da, eta web bidez egiten bada, bi era hauetan: banku kontu batean diru-sarrera eginez, edota MUGI txartelaren webgunean, banka elektroniko bidez.\nErabiltzailea MUGI talde sozial batekoa bada, txartela doakoa izango da, betiere eskabidea egin duen lehen aldia bada. Era berean, eta MUGI Sistema guztiz ezarri arte, talde batzuetakoen txartelak ere doakoak izango dira.\nTxartela berritzeagatik 5 euro ordaindu behar dira, baina txartela lehen aldiz kargatzean itzuliko dira.\nAurkeztu beharreko dokumentazioa: Formularioa kontsultatu edo ondorengo loturan sakatu: http://www.mugi.eus/index.php/eu/tarjetas/nola-eskuratu-mugi-txartela\nOharrak: PEGORAz gain, MUGI txartela prentsa-saltokietan eta hainbat bulego publikotan ere eska daiteke. Eskaera egiteko moduak:\nPosta bidez: dokumentazioa ondorengo helbidera bidaliz: 10 Posta Kutxatila - 20130 Urnieta.\nInternet bidez: MUGI txartelaren web gunearen bitartez, http://www.mugi.eus.\nTxartelak hainbat puntutan karga daitezke: prentsa-saltokiak; bulego publikoak; posta-bulegoak; xede horretarako egokitutako Kutxabankeko kutxazain automatikoak; Euskotreneko txarteldegiak eta txartelak saltzeko makinak; autobus-geltokietan eta inguruetan jarritako txartelak automatikoki kargatzeko makinak; edo internet bidez ere karga daitezke txartelak, http://www.mugi.eus webguneko eremu pribatuan, baina, horretarako aldez aurretik izena eman behar da.\nInformazio gehiagorako, Gipuzkoako Garraioaren Lurralde Agintaritzaren web gunea kontsultatu.\nFormularioa: MUGI txartela\nIkusi | Deskargatu ( PDF, 1139 KB)


Liburuaren Nazioarteko Egun zoriontsua izan! – San Juan Ikastetxea\nLiburuaren Nazioarteko Egun zoriontsua izan!\nGaur, apirilaren 23an, Liburuaren Nazioarteko Eguna ospatu dugu. Gure ikasleek haien liburu eta ipuin gustokoenak ekarri dituzte eta haien lagunekin istorio polit horiek partekatzeko aukera izan dute.\nGainera, zortea gurekin bat egon da eta eguraldiak egun polit eta eguzkitsu bat oparitu digu. Horregatik, egun berezi hau geure txoko ireki eta ingurumen naturaletan gozatzeko aukera izan dugu.\n« San Juan Athletic-ekin!!!…\nBizitzaren zikloa »


Ludoteka Familiarra familiei zuzendutako aisialdi programa da. Familia osoak parte hartzeko eta gozatzeko gunea eskaintzen dugu, bertan eskulanak eta jolasak besalako jarduerak burutzen dira. Hilean behin egiten da Zelaietan, ordutegiak ekintzen arabera alda daitezke.\nTailerrak familiei/bizikidetza unitateei zuzenduta daude eta aldez aurretik izena ematea beharrezkoa da Gazte Informazio Bulegoan, aurrez-aurre edo 946300649 telefonoaren bidez.\nHile honetako ekintzak\nUrrian bueltauko gara\nLudoteka Familian programa familiei zuzenduta dagoen ekintza da, gutxienez heldu bat egon behar da. Parte hartzeko, derrigorrezkoa da Ametx txartela aktibatuta izatea.\nLudoteka Familian programan izen-ematea\nDerrigorrezkoa da Ametx txartela aktibatuta edukitzea izena emateko.\nIzena eman ondoren Ludoteka Familian jarduerara joan ezin dutenek ostiraleko 14:00ak baino lehen jakinarazi beharko dute Gazte Informazio Bulegoan edo telefonoz: 946300650, hurrengo familiari itxaron zerrendaren berri eman ahal izateko. Jarduerara abisatu gabe joaten ez denak ezin izango du hurrengo jardueran izena eman.\nLudoteka Familian programan parte hartzeko arautegia\nEkintzetan parte hartu dutenei, prebentzio neurriak direla eta, etxeko isolamendua ezarri bazaie, egoeraren berri eman beharko dute hartu beharreko neurriak hartzeko.


Kanpo Arazoetako Kontseiluak Ukrainari nola lagundu hobekien eta defentsa koordinatu hitz egiten du - EBko kazetaria\nKanpo Arazoetarako Kontseilua bildu da gaur Ukrainan bizi den egoeraz eztabaidatzeko, Oleksii Reznikov Ukrainako Defentsa ministroarekin. Ministroek Reznikov-en egoeraren analisia jasoko dute eta EBk herrialde hautagaiari nola lagundu dezakeen hobekien ikasiko dute. Defentsa ministroek ere Iparrorratza Estrategikoa gainditzea espero dute, iazko azaroan proposatutako ekimena.\n«Errusia bere gaitasun militar guztiak erabiltzen ari da. Arazoa da gaitasun militarrak erabiltzen ari dela zibilen aurka. Ez da gerra bat, herrialdearen suntsipen masiboa da, gerrako legeak inolako aintzat hartu gabe, gerrek ere legeak baitituzte».\nUkrainako egoera okerragoa den heinean, errefuxiatuak inguruko herrialdeetara isurtzen dira oraindik. EBko herrialdeek 2 milioi errefuxiatu hartu dituzte, oraindik hazten ari den kopurua. Errumaniak bakarrik 526 mila pertsona baino gehiago hartu ditu. EBko beste herrialde batzuekin lanean ari dira Ukrainako errefuxiatuei laguntzen laguntzeko, oraindik gehiagori lekua egiten.\n"Ahal diren erraztasun guztiak eskaintzen saiatzen ari gara", esan du Bogdan Aurescu Errumaniako Atzerri ministroak. "Kiril berdeak ere sortu ditugu Moldaviako Errepublikako mugatik ukrainar errefuxiatuak... Errumaniako lurraldera eramateko, errefuxiatu kopuruak gainezka dagoen Moldaviako agintarien ahalegina arintzeko".\nMinistroek gaur Iparrorratza Estrategikoa gainditzea espero da. Iparrorratza Estrategikoa segurtasunaren arloan EBko herrialdeen arteko lankidetza areagotzeko esparrua izango litzateke. Tradizionalki defentsa Europar Batasunaren politiken parte izan ez bada ere, proposamen honek EBko herrialdeak segurtasun mehatxuen aurrean elkarrekin erreakzionatzera bultzatuko luke. Iparrorratza Estrategikoak EBk defentsa-gastua nola banatu behar duen agintzen du eta\n"[Iparrorratza Estrategikoa] ez da Ukrainako gerraren erantzuna, baina erantzunaren parte da", esan zuen Borrellek. «Bi urte daramatzagu horretan lanean, eta lanean hasi ginenean, ezin genuen imajinatu [onarpenaren azken momentuan] egoera hain txarra izango zenik, eta Europak erronka handi bati aurre egingo ziola. ”\nGai erlazionatuak:euEuropar BatasunaNabarmenduakUkrainan\nOrbanek EBko funtsak eskatzen ditu Hungariari laguntzeko, errefuxiatuen krisiaren erdian


Nafarroako Gobernuak txikizkako merkataritzari zuzendutako enpresa-diagnosirako programa bultzatuko du. Noticias de Navarra\nNafarroako Gobernuak txikizkako merkataritzari zuzendutako enpresa-diagnosirako programa bultzatuko du\nHautaturiko establezimenduen alderdi desberdinak sakon aztertu eta kudeaketa berritu eta optimizatzeko gomendio teknikoak eskainiko zaizkie\nD.N. - Lunes, 27 de Agosto de 2018 - Actualizado a las 14:00h\nKanpainaren kartel iragarlea. (CEDIDA)\nGarapen Ekonomikoko Departamentuak, Turismo eta Merkataritzako Zuzendaritza Nagusiaren bitartez, gertuko edo txikizkako 12 saltoki hautatuko ditu irailean, beraien ezaugarriak eta negozio-eredua aztertzeko eta hobetu beharreko alderdiei buruzko ekintza-plana lantzeko asmoz. Diagnosia Nafarroako Merkataritza, Industria eta Zerbitzuen Ganberako profesionalek landuko dute, eta Nafarroako Gobernuak % 80 finantzatuko du.\nPrograma honen bitartez, sakoneko diagnosia egingo da saltokiaren konfigurazio eta jaduerari lotutako alderdi guztiei buruz, indarguneak eta ahultasunak zehazteko. Saltokiaren datuak bildu eta aztertu ondoren, partaide bakoitzari kudeaketa berritu eta optimizatzeko gomendio teknikoak emango zaizkio.\nDiagnosi programa honetaz baliatu ahalko dira Nafarroako osoko 12 merkataritza establezimendu, baldin eta beraien jarduera 47.11 eta 47.79 (CNAE-2009) bitarteko taldeei atxikita badago eta baldintza hauek betetzen baldin baditu: bi urtetik gorako adina izatea, udalerri bateko hiri-bilbean kokatuta egotea eta mikroenpresa edo enpresa txikia izatea, Ogasunarekiko eta Gizarte-Segurantzarekiko ordainketetan egunean egoteaz gain.\nJasotako eskaerak aurkezpenaren hurrenkeraren arabera onartuko dira, baina eskualdeen araberako kupoak ezarriko dira Nafarroako zonalde desberdinetan dauden merkataritza establezimenduak kontuan hartuz: Iruñean eta Iruñerrian, 5 saltoki;Tuteran eta Erriberan, 2 saltoki;eta saltoki bana Nafarroako Ipar-mendebaldean, Pirinioan, Lizarrerrian eta Nafarroako Erdialdeko Ekialdean.\nProiektu hau Nafarroako Gobernuak otsailean onartutako Gertuko Txikizkako Merkataritzaren Planari atxikita dago, eta sektore enpresa txiki eta ertainen lehiakortasuna hobetzea da bertan zehaztutako lau jarduera-ardatzetako bat.\nZehazkiago esanda, diagnosi prozesuak 6 pauso ditu. Lehendabizi, saltokiaren oinarrizko informazioa zehaztuko da: forma juridikoa, egitura eta, tutorearen laguntzaz, negozioaren profil orokorra zirriborratuko da sorkuntza, kontsolidazio eta bilakaera prozesuari dagokienez.\nOndoren, establezimenduaren ezaugarriei eta kanpoko nahiz barneko diseinuari buruzko informazioa bilduko da, baita produktuen antolaketa eta eskaintzari buruzkoa, erreferentziazko merkatuari buruzkoa eta dagokion kokapenaren merkataritza-eraginari buruzkoa ere.\nHorrekin batera, bezero-mota nagusia identifikatu eta deskribatuko da, eskainitako arreta-zerbitzua baloratuz, online arreta barne.\nIkuspuntu ekonomikotik, irabazien marjinak, urteko fakturazioaren bilakaera eta produktu edo zerbitzuen araberako segmentazioa aztertuko dira, inbertsio berriak egin behar ote diren baloratzeaz gain.\nAzkenik, txostena landuko da, prozesatutako informazioa zehaztuz eta bildutako ondorioak eta antzemandako lehentasunezko hobekuntza-guneak adieraziz.\nInformazio aldia eta hautaketa prozesua\nAstelehenean, abuztuak 27, programa honi buruzko informazio aldia irekiko da, eta www.comercio.navarra.es webgunean, ipuncel@camaranavarra.com posta elektronikoak eta 948 077 070 telefonoan (1153 luzapena) kontsultatu ahalko da, 8:30etatik 14:00etara bitartean abuztuko azken astean, eta 17:00ak arte irailetik aurrera.\nInformazio jaso ondoren Nafarroako Gobernuaren hamabi laguntza hauez profitatu nahi duten establezimenduek eskaera aurkeztu ahalko dute irailaren 5etik 17ra bitartean, ipuncel@camaranarra.com posta elektronikora bidali beharreko formulario honen bitartez.\n12 proiektuen hautaketa eskaeren aurkezpenaren hurrenkeraren arabera egingo da. Hala ere, lurralde orekari eusteko, eskualdez eskualde dagoen saltokien proportzioa kontuan hartuko da.\nAzkenik, proiektuan parte hartzeko hautaturiko saltokiek hiru eguneko epea izanen dute, diagnosia egitearen truk ordaindu beharko duten 290,40 euroko zenbatekoa (establezimendu bakoitzeko inbertsioaren % 20) ordaintzeko.


NEGU GORRIA | Zuialde Herri Informazioa\nPosted: 2013/02/12 in AMA LURRA\nDenboralea baretzen joango da datozen orduetan\nBiharko iragarpenek diote elur maila 800-1.000 metrora igoko dela goizean, eta 1.500 metrora arratsaldean.\nEuria, dena den, egingo du.\nGaur Gasteizen eta Nafarroa iparraldean gogoz egin du elurra, eta mendate ugari itxi dituzte, edo kateak behar dituzte ibilgailuek. Gipuzkoa barnealdea ere zuritu du. Bizkaian, ibai askok gainezka egin dute.\nAzken orduetako denboraleak kalte ugari sortu ditu errepideetan, eta gainezka egiteraino bete ditu hainbat ibai. 30.000 bat etxebizitza argindarrik gabe gelditu dira, gainera; Legution, Murgian (Araba), Aretxabaletan, Oñatin, Beasainen eta Urretxun (Gipuzkoa) eten da argindarraren hornidura, besteak beste. Pixkanaka berreskuratzen joan dira gehienak. Eusko Jaurlaritzako larrialdi mahaia elkartu da goizean, eta uholde arriskuei aurre egiteko plana aktibatu du.\nAraban, elur asko bota du gauean, eta 10-15 zentimetroko elur geruza osatu da. Hiriko hainbat gune kolapsatu egin dira. Tranbia geldirik egon da 13:45 arte. Hiri erdigunean, berriz, zirkulazio arazoak sortu dira, elurrarengatik. Sei portu itxi dituzte Araban, elurrarengatik: Barrerilla, Kurtzeta, Opakua, Orduña, Bernedo eta Herrero.\nNafarroan, bigarren mailako errepideetan izan dute arazo gehien. Zortzi mendate itxi dituzte: Artesiaga, Belagua, Lazar, Meano, Aralarko San Migel, Urbasa, Urkiaga eta Zurizako errepidea. Beste 11 mendatetan kateak jarri behar izan dizkiete ibilgailuei, pasatzeko. Horiez gain, Bideko Autobidea ere moztu dute goizean, Lizarra eta Los Arcos artean. Errepidetik elurra kentzeko 106 makina lanean jarri dira.\nPirinioetako herrietan botatako elurrak, berriz, kezka sortu du; hamaseigarren egunez jarraian egin du elurra, Orreagan, esaterako, eta elur geruza handiak osatu dira. Iruñean ere elurra egin du, nahiz eta aparteko arazorik ez duen sortu.\nGipuzkoan arazo gutxiago izan dituzte, baina izan dira han ere. Renfeko aldirietako trenak atzerapenaren aritu dira, eta eten egin dute Beasain eta Brinkola arteko zerbitzua, zuhaitz bat erori delako trenbidera. Mondragon Unibertsitateko UHEZIko fakultatean ez dute gaur klaserik izan, ez Eskoriatzan ezta Aretxabaletan ere.\nBidaniako, Leintz-Gatzagako, Otzaurteko eta Urrakiko portuak itxita egon dira elurragatik. Etxegarateko mendatea itxi egin dute, eta Gipuzkoatik Arabara joateko beste errepide batzuk erabiltzeko eskatu dute bai Eusko Jaurlaritzak, bai Nafarroako Gobernuak. Arratsaldeko lehen orduan zabaldu dute. Eta luizi handi bat izan da Azkoitiko Martite auzoan; 30 baserri bakartuta utzi ditu.\nBizkaian, euriarekin izan dute arazo gehien. Lehendik beteak zetozen hainbat ibai eta erreka irten dira bidetik: Asuak, Butroek, Cadaguak, Artibaik eta Ibaizabalek gainezka egin dute, eta hala egiteko zorian egon dira beste hainbeste. Bilbon, Nerbioi hainbat auzotan atera da, Zorrotzaurren, Elorrietan eta San Ignazion, esaterako.\nElurrak, berriz, AP-68 errepidean arazo dezente eragin ditu Bilbo eta Gasteiz artean, Altubeko gainean. Barazarko portua ere itxi egin dute. Diman, Bikotzganen, Kanpazarren eta Urkiolan ere ezin dira pasatu ibilgailuak.\nIpar Euskal Herrian, alerta eman dute haize ufadengatik. Argindarrik gabe geratu dira hainbat lekutan. Baionan, urak hartu ditu zenbait kale atzo gauaz geroztik, Aturri ibaiak gainezka eginda. Ziburun, berriz, 400 bat etxetan galdu dute argindarra.\nDAR PRIORIDAD A LA OBRA SOCIAL


Aparkaleku berria egingo dute ospitalean | Otamotz\nZumarragako Ospitaleko kanpo kontsulten eraikin berriaren eta gerontologikoaren artean dagoen orubean 250 tokiko aparkaleku berria egiteko diru saila ezarriko du Eusko Jaurlaritzak 2015eko aurrekontuetan. Egun, ospitalearen sarreraren eskuinean dagoen aparkalekua asfaltatzeko konpromisoa ere hartu du jaurlaritzak. PSE-EEk aurrekontuei egindako zuzenketei esker egingo dira lan horiek Mikel Serranok, gaur, esandakoaren arabera. Zumarragako alkateak sozialisten kudeaketei esker Zumarraga eta ingurura jaurlaritzaren aurrekontuetatik 1.200.000 euro iritsiko direla esan du. Bide batez, egingo diren inbertsio gehiago ere aletu ditu. Inbertsio horien berri bihar, Goierriko Hitzan.\nEusko JaurlaritzaMikel SerranoZumarragako Ospitalea\nKataluniako prozesuko eta Altsasuko gazteen epaiak salatzeko kontzentrazioa 0


Lauburu ez zen kikildu Belabietan - - Tolosaldeko ataria\nLauburu ez zen kikildu Belabietan\nLauburu K.E. Ibarra 2019-04-15 16:36\nLAUBURU KE IBARRA - FS SANTURTZI\nLehenengo zati bikain batean jokoa menderatuz, okasioak eta golak eskura izan zituen norgehiagokan beste hiru puntu gehiago lortu ditu Lauburuk; bigarren zatian berriz, 5x4arekin sufritzea tokatu zitzaion, errenta mantentzeko minutu luzeetan defentsa gogorra egin behar izan baitzuen azken emaitza lortu arte.\nNorgehiagokaren hasiera-hasieratik bi planteamendu desberdin ikusi ziren. Santurtzi bere kantxan geratzen zen, zain, baloia ematen eta ibartarren jokoan akatsak bilatzen. Ibartarrak berriz, bisitarien baloi irteera defentsan bertan estutzen zuten, pareko taldearen jokalari onenei pentsatzen eta jokoa sortzen utzi gabe; eta erasoan, baloiaren jabetzarekin pazientzia izaten. Gauzak honela, bizkaitarren kantxan egindako baloi-oste batzuen ondoren, Lauburu erasoan hasi zen. Hirugarren minutuan Antxonek, Danik bandako sakean pasatako baloia bigarren zutoinean jaso eta 1-0ekoa egin zuen. Baina minutu bakarrera, bizkaitarrek berdinketa egitea lortu zuten: ibarrakoen defentsak baloia alderatzea lortu ez zuen jokaldi batean izan zen. Mikel Mozok hamabi metroetara baloia jaso eta ezkerrarekin tiro zuzen bat eginez defentsatik pasa eta Peñak ezin izan zuen geratu. Irudikeria hutsa izan zen hala ere, izan ere, moreek, ikasitako gidoiarekin jarraitu zuten eta okasio eta gol gehiago etorri ziren. Aitzolen 2-1ekoa laster iritsi zen, lehenengo lerroan egindako baloi-oste batean Zumetaren zerbitzua bikain amaitu zuenean. Handik gutxira, taldeko jokaldi polit batean Zumetak egin zuen 3-1ekoa Alejandroren aurrean baloia dotore pikatuz. Markagailuak moreen aldeko emaitza islatzen zuen, baina hauek ez ziren konformatzen eta lau minutu beranduago, beste jokaldi kolektibo batean, Aitzolek Dani atezainaren aurrean jartzea ahalbidetu eta honek 1x1ean partida irabazi zion. Une horretan Santurtzik hutsartea eskatu zuen defentsa doitzeko asmoz, baina Lauburu adoretsu zegoen. Lehenbiziko zatiaren amaierarako lau minutu falta zirela, kornerra ateratzean egindako estrategia jokaldi batean, Aitzolek bigarren zutoinera zerbitzatu eta Zumetak 5-1ekoa egin zuen. Azken minutu hauetan Santurtzik lerroak igo zituen eta arrisku egoeraren bat edo beste sortu zen Peñaren aurrean, baina honek autoritatearekin kitatu zuen.\nAldageletatik bueltan, Santurtzik puntu bat igo zuen bere defentsaren altura eta honek Laubururi jokaldia sortzea zailtzen zion. Bi minutura ordea, presio irteera on batean bizkaitarren defentsa eraitsi eta Antxon eta Aitzolen triangelukatzearen ostean, azken honek, Javi Saldiseri pasa zion ate hutsera 6-1ekoa egin zezan. Azken gol honek Santurtzik bostekoa ateratzea eragin zuen oraindik 17 minutu luze jokatzeko zeudela eta norgehiagokak iraultze bat izan zuen, bisitariek bi minutuetan 3 gol sartu eta alarma guztiak piztu zituztenean, gehienbat. Lehenbizikoa Segurak egin zuen, ibartarrak alderatzen jakin izan ez zuten errebote bat hartu zuenean. Bigarrena Bazagarena izan zen, Ibarrakoen defentsa gutxiagotasun egoeran harrapatu eta ate hutsera bota zuenean. Hirugarrena berriz, Goñik igo zuen bosteko jokoan defentsa ibartarrari partida irabazi ondoren. Hemendik aurrera lanari serio ekin behar izan zion berriro Lauburuk, puntuak ihes egiteko arriskua zegoen-eta. Oihanek Andonik presio irteera batean egindako pase bikain bat jaso zuen eta angelurik gabe geratzen zela ematen zuenean baloia mantso-mantso sartu zen bizkaitarren atean. 7-4a gol lasaigarria izan zen, eta hemendik aurrera Santurtzik bostekoarekin erasotzen jarraitu bazuen ere, Peñak edota defentsa moreak lortu zuten markagailuan aldea mantentzea. Norgehiagokaren azken hatsan gainera, Javi Saldisek defentsan baloia ostu eta bere zelatik ate hutsera botata 8-4koa egin zuen.\nHiru puntu gehiago Lauburuk lortu dituenak eta taldearen dinamika ona ziurtatzen dutenak, azken hiru jardunaldietan hiruna puntu lortu baitute. Honek lehenengo hiru postuetan sailkatzeko aukera zabalduta uzten dio Laubururi liga amaitzeko bost jardunaldi besterik falta ez direnean. Ilusio handienarekin entrenatzen jarraitzea besterik ez dago, Aste Santuen ondoren Mariano Rico Cuellar taldearen kontra beste garaipen bat lortu nahi bada. Apirilaren 27an izango da.\nLAUBURU K.E. IBARRA: Peña, Dani (1), Antxon (1), Javi Saldise (2) eta Beñat Aldalur.\nJokatu zuten beste jokalariak:, Aitzol (1), Zumeta (2), Ohian (1), Garmen eta Aitor.\nSANTURTZI FS: Alex, Segura (1), Rivas, Mikel Mozo (1) eta Jon.\nJokatu zuten beste jokalariak:Goñi (1), Rober, Bazaga (1) eta Arkaitz\nTXARTEL HORIAK:Segura (SANTURTZI FS)\n1-0 MIN 3 Antxon\n1-1MIN 4 Mikel Mozo\n2-1 MIN 6 Aitzol\n3-1 MIN 9 Zumeta\n4-1 MIN 12 Dani G.\n5-1 MIN 16 Zumeta\n6-1 MIN 22 Javi Saldise\n6-2 MIN 25 Segura\n6-3 MIN 26 Bazaga\n6-4 MIN 27 Goñi\n7-4 MIN 30 Ohian\n8-4 MIN 40 Javi Saldise\nDavid Ocaña Romero (Euskal Komitea)\nBorja Reguera Prieto (Euskal Komitea)\nDaniel Dos Anjos De Celis (Euskal Komitea)


Nola finantzatu karrera amaierako bidaia | Consumer\nNola finantzatu karrera amaierako bidaia\nBidaia-agentzien finantziazio-eskaintzak eta kreditu azkarrak dira aukerarik erabilienak\nIkasturtea hasi zenetik, azken ikasturteko unibertsitateko ikasle askok bidaiaren buruan dute lizentziatura edo diplomatura amaierako amaiera. Txangoaren kostua matrikularen, ikasmaterialaren edo ostatuaren prezio garestiei gehitu behar zaie. Horregatik, ikasleek asmamena astindu eta kamisetak, egutegiak edo loterietan parte hartzen dute. Hala ere, gazteek gero eta maizago erabiltzen dituzte gastu hori ordaintzeko beste aukera batzuk, bidaia-agentziek eskainitako finantzaketatik hasi eta berehalako kreditu desegokietara.\nBidaiaren prezioa 150 eta 900 euro bitartekoa izan daiteke, bidaiaren helburuaren, egunaren eta pasarte kopuruaren arabera.\nErromesaldia urrian hasten da eta martxora arte irauten du, gutxi gorabehera. Ikasturte-hasiera bakoitzean, ikasle-taldeak agentzietara hurbiltzen dira aurrekontuak eskatzeko eta, hartara, karrera amaierako bidaia irrigarria antolatzeko. Baina prezioak nahiko garestiak izaten dira haientzat, gutxi baitira ikasketak eta lana konbinatzen dituztenak, eta ostatu- eta hegaldi-paketeari tasen kostua, erregaiaren gehikuntza eta helmugan egiten diren gastuak gehitu behar zaizkio. Laura Baeza Serrano bidaia-agentzia bateko erreserba-saileko arduradunak dio 150 eta 900 euro bitarteko kostua duela, gutxi gorabehera.\nAgentziek seinale bat edo hasierako gordailu bat eskatzen dute azken prezioaren gainean. Batzuek gordailu bat eskatzen dute eta, zenbateko osoaren arabera, finantzaketa eta kuoten ordainketa eskaintzen duten enpresa horien txartel espezifikoak erabil daitezke. Adibidez, bezeroari aukera ematen zaio hiru hilabetetan ordainketa interesik gabe egiteko, baina komisioa 2,5 eurokoa izaten da bidaia atzeratzen bada.\nRiviera maya, Dominikar Errepublika, Egipto eta Tunisia dira ikasleek gehien eskatzen dituzten tokiak.\nBeste kasu batzuetan bi kreditu mota eskaintzen dira: "Momentuko kreditua", bidaia 10 hilabetetan interesik gabe ordaintzeko aukera ematen duena, edo 6 hilabeterainoko finantzazioa eskaintzen duen eta interesik ez duen beste txartel berezi bat erabiltzeko aukera ematen duena (epea luzatuz gero, interes handia aplikatzen da). Finantzabide hori, batez ere, helmuga garestienak aukeratzen direnean erabiltzen da, adibidez, Punta Canarako bidaia, pertsona bakoitzeko 800 euro inguru izaten dena. Hain zuzen ere, agentzia espezializatuek diotenez, Karibe da ikasleek gehien atsegin duten eremuetako bat (Dominikar Errepublika, Riviera Maia…). Ondoren, Afrikako iparraldeko enklabeak daude, hala nola Egipto eta Tunisia, nahiz eta azkenean aukeratzen den lekua bidaiaren garaiaren eta aurrekontu osoaren araberakoa den.\nBidai agentzien finantzaketa eskaintzak kontuan hartzeaz gain, unibertsitarioek bidaia merkeagoa izan dezaketen zenbait kontu baloratu behar dituzte:\nKariben, goi-denboraldia negua da, iparramerikarrak eta kanadarrak (beren merkatu nagusia) hotzetik ihesi ibiltzen baitira garai horretan. Hilik garestiena martxoa da, udaberriko oporrak Estatu Batuetan eta Kanadan izaten baitira, "Spring break" direlakoak. Beraz, bidaia maiatzera edo ekainera arte atzeratzea komenigarria izan liteke, nahiz eta agentziek eta handizkariek dituzten plaza hutsen kopurua izan eta une jakin bateko eskaintza eta eskariari erantzuten dioten.\nFuntsezkoa da aurrekontuak garaiz eskatzea, horrek kostua merkatzen baitu. Normalean, gutxienez hiru hilabete lehenago eskatzen dira.\nHelmuga garestienak ez badaude poltsikoaren eskura, ez da komeni kostu txikiagoko lekuetara joatea: Europako hiriburuetara, hala nola Erromara, Parisera eta Pragara, edo, nazio mailan, Balear uharteetara eta Kanarietara.\nJoan hurrengo orrira: Kreditu azkarrak »\nbidaia bidaia-agentziak finantzaketa karrera kredituak


Union parrokia (Louisiana) - Wikipedia, entziklopedia askea.\nUnion parrokia (Louisiana)\nUnion parrokiaren kokapena AEBtan\n32° 50′ N, 92° 23′ W / 32.83°N,92.38°W / 32.83; -92.38Koordenatuak: 32° 50′ N, 92° 23′ W / 32.83°N,92.38°W / 32.83; -92.38\n2.271,39 km2 (%96.86)\n73,59 km2 (%3.14)\nUnion parrokia (ingelesez: Union Parish) Louisianako parrokia bat da, Ameriketako Estatu Batuetan. Hiriburua Farmerville da. 2010eko zentsuaren arabera 22.721 biztanle zituen, Union Parish kilometro koadroko azaleran.\nUnion parrokiak 2.344,98 kilometro koadro ditu. Horietatik 73,59 ura dira. Beste 2.271,39 lurra dira. Biztanleria dentsitatea 9,69 da.\n2010eko zentsoan bizi ziren 22.721 pertsonetatik 16.341 txuriak edo hispanoak dira. Horietatik hispano edo latino kategorian 943 dira. 6.153 beltzak edo afroamerikarrak. 53 amerikar natiboak ziren eta 16 Hawaii edo Pazifikoko irletako natiboak. 31 asiarrak ziren. Bestelako arraza bat kategorian 2 biztanle daude. Bukatzeko euren burua arraza bat baino gehiagotan 125 pertsonek kokatzen zuten.\nFitxategi:USA Union Parish, Louisiana age pyramid.svg\nMultimedia: Union Parish, Louisiana\nBNF: 135510430 (data)


Salatu dute Nafarroako Gobernuak ez duela hezkuntza itunean adostutako neurriak betetzeko asmorik\nHori salatzeko protesta zaratatsua burutu dute LAB, STEILAS, AFAPNA, ANPE, CCOO eta UGT sindikatuek, eta akordioa bete dezala eskatu diote Gobernuari hezkuntza publikoaren eta langileen baldintzen kalitatea hobetu dadin.\nEuskarazko haur eskola aldarrikatzeko elkarretaratzea egingo dute Antsoaingo gurasoek\nAnder Oroz, EH Bilduko alkatea, eskariari erantzuna emateko prest agertu da baina udalaren eskumenekoak ez diren trabak salatu zituen Gara egunkarian.\nIkastetxeek eskola-jangelak kudeatzeko ahalmena izan dezaten eskatu du 'Gure platera gure aukera' ekimenak\nGure platera gure aukera ekimenak hezkuntza-komunitateak eskola-jangelen kudeaketan duen erabakitzeko eskubide murritza salatu du. Familia, langile, ekoizle eta eragile sozialek osatzen duten plataformak Eusko Jaurlaritzari exijitu dio jangela berrien diseinu eta kudeaketan kontuan hartu ditzan komunitatea osoaren iritzia eta beharrak. eskola-jangela osasuntsuak, jasangarriak eta hezitzaileak lortzea dute helburu.\nJoxe Mari Auzmendi zendu da, Hik Hasi proiektuaren sortzailea\nHazi eta Hezi aldizkaria bultzatu zuen. Oin Herri proiektuan eta Bizipoza egitasmoan ere parte hartu zuen.


arquia/argitalpenak atalari buruz | Arquia Fundazioa\nArquia Fundazioaren argitaletxearen xedea arkitekturari buruzko ezagutzak zabaltzea da, argitalpen-linea koherente bati jarraituz, diseinua zainduz eta alor akademiko nahiz profesionalean ontzat emandako edukiak erabiliz.\nFundazioaren paperezko argitalpen-jardunbidea hiru bildumaren inguruan biltzen da: arquia/tesiak, arquia/gaiak eta arquia/zinbria. Arkitekturari buruzko ikerketa-lanak argitaratzera daude bideratuta hirurak. Ordura arte, 80 titulu baino gehiago eta 140 000 ale editatu dira.\nHainbat sari jaso ditu Arquia Fundazioaren argitalpen- ekoizpenak, eta geroz eta handiagoa da bere izena. Urtero arkitektura-eskoletan aurkezten diren doktoretza-tesien bibliografietan aipatzen dira dagoeneko, erreferentziazko obra bihurturik.\nArkitekturari buruzko kultura zabaltzeko nahian, egileen aurretiazko baimenarekin, argitalpen batzuk doan deskargatzeko aukera ematen die Fundazioak irakurleei. Deskatalogatutako lanak dira, baina jendearen eskura jartzen jarraitzeko asmoa du Fundazioak, beren edukiek duten interesarengatik.\nEspainiako arkitektura-eskoletan egindako doktoretza-tesi garrantzitsuenetako batzuk ditu. Jorratzen dituzten gaiei buruzko ekarpen originalak dituzten eta ikerketa-lan luze baten ondorio diren arkitekturari buruzko ikerlanak. Arkitektura-tesien bi urtez behingo lehiaketan aurkeztutako lanak dira haietako asko.\nBildumaren zuzendaria: Carlos Martí Arís\nArkitekturari buruz hausnartzeko toki ireki bat. Ikerketa-lanetan oinarrituta dagoen bilduma bat da; dudarik gabe, interes handia dute, baina nekez erabil daitezke merkatal-produktu gisa, eta normalean ez dira argitaratzen. Hutsune hori betetzea da arquia/gaiak bildumaren xedea, eta, horretarako, halabeharrez akademikoak ez diren askotariko lanak biltzen ditu.\nJada, arkitekturak ez du tratatu zaharren trinkotasuna. Arinagoa eta aldakorragoa da egun duen egoera, eta artikulu, eztabaida eta elkarrizketetan ematen da aditzera noizean behin. Ezagutza horiek ez galtzeko, arkitekturaren alorrean pentsamendu sakona garatu duten egile batzuen ekarpenak bildu nahi ditu bilduma honek.\nBildumaren zuzendaria: Luís Martínez Santamaría


2015-16 DENBORALDIKO FUTBOL ESKOLA HASI BERRI DA | Club Deportivo Vasconia\n2015-16 DENBORALDIKO FUTBOL ESKOLA HASI BERRI DA\nAtzoko egunean eman genion hasiera 2015-16 denboraldi honetan Vasconia futbol eskolako iharduerari. BENJAMIN mailako jokalariek lehenengo entrenamendu saioa burutu zuten bi taldetan banaturik. Zelai erdi batean 2006. urteko mailakoak Aitor Mateos eta Jon Alonso entrenatzaile lanetan gidatuta eta, beste zelai erdian 2007. urtekoak Aritz Lucas, Asier Otegui, Iñigo Sarasua eta Eduardo entrenatzaileekin.\nOstirala honetan ALEBIN mailako nexka mutilek hasiko dute beraien denboraldia arratsaldeko 17:30tan.\nGogoratzen dizuegu oraindik Vasconiako futbol eskolan inskribatzeko aukera badagoela. Ez galdu ezinhobezko aukera!!!


Santi Vila. Deia, Noticias de Bizkaia\nJuanjo Olasagarre - 2018(e)ko martxoaren 24a, larunbata - 06:00etan eguneratua\nHAU idazten ari naizela Turull, Forcadell, Romeva eta Bassa Madrilerako bidean izango dira infernu gau bat pasatu ondoren, Llarenak, denak ez bada, Turull kartzelara bidaliko baitu.\nAste honetan Santi Vila kontseilari ohiaren liburua irakurri dut. De heroes y traidores: los dilemas de Cataluña y los diez errores del procés. Eta harritu nauena ez da izan proces-ean zehar egindako hanka sartzeak, edo Omnium Vilaren bermea pagatzeko, besteen kasuan ez bezala, eskaini ez izana (mingarria egin zait), edo Rajoy-ren gobernuak Espainiako justizia soziologikoki frankista astindu izana, ez harritu nauena Santi Vilaren liberaltasuna (zentzu ingelesean) izan da. Nola portatzen da marikoi bat istilu honetan guztian, jakin minari bide emateko erosi nuen liburua, Antoní Cominek (ERC) eta Eugeni Rodriguezek (CUP), proceseko beste bi maritxu, libururik idatzi ez dutela ikusita. Santi Vila liberala izateaz gain, alegia, eskuinekoa, merkatuzalea, elkarrizketaren aldekoa, zuhurra, muturreko jarreren kontrakoa, oso gay integratua da;gay majoa, gay diruduna, gay arrakastatsua, gay neurritsua iraultzaren garaian bere liburuko kapitulu baten titulua erabiltzearren.\nErretratua osatzeko Vilaren ideia hau gehituko dugu: proces-aren akatsetako bat da politiko profesionalak apartatu eta amateurrak jarri izana. Jalgitzen zaigun erretratua, hartara, zinismo naif moduan definituko genuke oximorona ez balitz.\nSanti Vilak benetan sinesten du Espainiako Gobernua eta Katalunia neurri-tsuaren arteko elkar ulertzean, baina hori bakarrik eliteek egin dezakete, halako liberalismo ilustratu eta, argi gelditzen da, dirudun bat tarteko. Baina hor bere burua bakarrik aurkitzen du gutxi direlako bide horretan jarraitzen dioten elite ilustratu espainiarreko kideak.\nKatalanen nortasun feniziarra, egunerokotasunari lotua aldarrikatzen du Gaztelaren nortasun idealista, jatorri zaharminduko eta ameslariaren aurrean. Esanen genuke procesak katalan berez liberalak gaztelartu egin dituela, alegia, intrantsigente bihurtu\nLiburuko Santi Vilarengan ez dut nire burua aurkitu, bainujantzian ageri den argazkietakoan, ai!, bai.


Banoa. Eskerrik asko! – Mexiko Hiritik, datorrena datorrela\nTagged Mexiko Hiria\n18 thoughts on “Banoa. Eskerrik asko!”\nPlazer bat zure mexikar esperientzia irakurtzea. Egi berdaderoak beti eskertzekoak dira. Gertutik jarraituko zaitut!! Ongi etorri!!!\nIgor Susaeta(e)k dio:\nEskerrik asko zuri, Iñaki!!\nJoseba Barandiaran(e)k dio:\nMundua ez da Mexikon ez hasten ez bukatzen (ezta Urretxun ere, noski). Ondoetorri bada bueltan euskal zerara, Susa!\nEskerrik asko, Joseba!!\nZuri eskerrak, campeón!\nJoxi Imaz(e)k dio:\nNik ere oso gustora irakurri ditut blog honetako sarrerak. Bai New York-ekoan eta bai oraingoan, bereziki gustatu zaizikit bakardadea eta patxadari buruzkoak: bizikleta bueltak iluntzean Urretxu inguruan, plan berezirik gabeko igandeak eta deskonektatu beharrik gabeko opor-egunak… Hurrengorarte!\nESkerrik asko zuri, Joxi!\nJosu Larrea(e)k dio:\nZorionak eta eskerrik asko,\nLaster arte, bai!\nOso gusture irakurri izan dotzut New york eta Mexiko hiritik bidalitako eguneroko kronikak.\nEskerrik asko, Igor!!\nEskerrik asko zuri, Aintzane!\nESKERRIK ASKO Igorri!\nGustura irakurri dut ba nik blog hau. Pena eman dit dagoeneko bukatzeak baina bueno, irakurriko dizut beste nonbait.\nEskerrik asko zuri, Nagore!\nBERRIAn irakurri ahal izango nauzu, baina ez naiz, noski, hain librean arituko. Jeje.\nEskerrik asko Rubio!\nGozagarria eta desberdina! bi aldiz gozagarria izan da!\nHartuko diagu bat Pitillorenean!\nZiur hartuko ditugula lauzpabost!


2021 Justifikazioa/ ADINEKOEN ELKARTEEK GARATUTAKO JARDUERA-PROGRAMETARAKO DIRULAGUNTZAK - Irungo Udala\n2021 Justifikazioa/ ADINEKOEN ELKARTEEK GARATUTAKO JARDUERA-PROGRAMETARAKO DIRULAGUNTZAK\nDiru-laguntzak eskatu ahalko dituzte irabazteko asmorik ez duten eta udalerrian adinekoentzako gizarte programak garatzen dituzten elkarteek, deialdi honetan xedatzen diren baldintzetan. Elkarteak legediaren arabera eratuak eta dagokion Erregistroan (Elkarteen Erregistro Orokorra edo Fundazioen Erregistroa) erregistratuak egon beharko dira.\n- Justifikaziorako Memoria (berariazko ereduaren arabera).\n- Dokumentazio grafikoa (kartelak-programak) edo ikus-entzunezkoa, halakorik balego.\n4. Emandako dirulaguntzen zerrenda GAOn\nEZ DIRA EGIAZTAGIRITZAT ONARTUKO:\n- Bazkari, afari eta ostalaritzako beste edozein zerbitzuren kostuak, subentzionaturiko jardueran parte hartu dutenek sortutakoak izan ezik, vaina jarduera horren antolatzaileak kanpo utzita. Kostu horiek ez dira izango diruz lagundutako kopuruaren %50a baino gehiago.\n- Gastu oharrak, faktura edo ordain-agiria eragin duten jarduerei dagozkienak.\n- Desplazamendu gastuei dagokionez, soilik onartuko dira boluntariotza aktibitateekin zuzenean erlazionatuta dauden gastuak, egoitza edo bizilekura akonpainamendua egitea edo esparru sozialean parte-hartze espezifikoa egitea, besteak beste. Garraio-ordainak aldez aurretik aurkeztea beharrezkoa izango da, entitatearen ordezkariek sinatutako zerrenda batean, egindako kilometro eta egun kopurua zerrendan zehaztutak daudela.\nHala ere, eta zalantzarik izanez gero, gastua egin aurretik kontsultatzea gomendatzen da.\n2021 Justifikazioa/ GAZTE-ELKARTEEN ETA HAURREN, NERABEEN ETA GAZTEEN ESPARRUAN LAN EGITEN DUTEN ELKARTEEN EKIPAMENDUA HOBETZEKO DIRULAGUNTZAK


Ezkontza koktela - Ezarri Ezkontza koktela Free\nJokoak Ezkontza koktela\nHorrela nahi izanez gero Ezkontza koktela , mesedez, saiatu jokoak horietako bat:\nFun Bikote honek ez da tradizionala eta ohiko estilo pare bat. Beraz, ezkontza egunean ez dute nahi beren jantziak jantziak mutil bizitza bezalakoak dira. Fun begirada bat aukera guztiak bilatu, baina egun berezi bat eskatzen duten dotorezia batera. Izan dituzu senargaiaren eta ezkongaiaren soineko soineko aukeratzeko. Bada amaieran, emaitza ez du konbentzitu duzu, berriro has zaitezke.


Lagun egite soziala – Batekin | Agencia para el voluntariado y la participación social de Álava\nGizarteratzearen arloan, pobrezia- eta bazterketa-arriskuan dauden pertsonekin jarduten dugu, haien ingurune komunitarioko bizitza ekonomikoan, sozialean eta kulturalean parte hartzeko behar dituzten aukerak eta baliabideak izan ditzaten. Jarduera-esparru horrekin bat, adineko, errefuxiatu, asilo-eskatzaile edota etxegabeen inguruko proiektuen erabiltzaileei laguntzen diegu, behar diren gestioak egin ditzaten. Boluntarioek, beraz, ekintza hori egiten laguntzen dute eta sortzen diren zalantzetan orientatu.\nBoluntarioen eginkizunak honako hauek dira: orientazioa, aholkularitza, entzute aktiboa, enpatia…\nOsasunaren sustapenaOsasunaren sustapena\nProiektua bideratua dago haur, nerabe, heldu eta adinekoengan jarduera eta ariketa fisikoko ohiturak sortzera, eta elikadura osasungarriko ohiturak sortzera haur, nerabe, heldu eta adinekoengan. Horretarako, boluntarioaren eginkizunak hauek izango dira:


pisu - Madrid (Abrantes) , Eraikitako azalera 68m2, 2 Gelak, 1 bainugelak.\npisu - Madrid (Laguna) , Eraikitako azalera 63m2, 3 Gelak, 1 bainugelak.\npisu - Madrid (Laguna) , Eraikitako azalera 63m2, 3m2, 2 Gelak, 1 bainugelak, Kanpoko guztia.\npisu - Madrid (Pueblo nuevo) , Eraikitako azalera 56m2, 3 Gelak, 1 bainugelak.\npisu - Madrid (Quintana) , Eraikitako azalera 53m2, 2 Gelak, 1 bainugelak.\npisu - Madrid (Laguna) , Eraikitako azalera 77m2, 2 Gelak, 1 bainugelak.\npisu - Madrid (Comillas) , Eraikitako azalera 95m2, 2 Gelak, 1 bainugelak, Igogailua.\npisu - Madrid (Aluche) , Eraikitako azalera 84m2, 3 Gelak, 1 bainugelak, Igogailua.\npisu - Madrid (Arapiles) , Eraikitako azalera 71m2, 2 Gelak, 1 bainugelak.\nEstudioa - Madrid (Embajadores) , Eraikitako azalera 36m2, 1 bainugelak, Igogailua.\nMerkataritza-lokala - Madrid (Vista alegre) , Eraikitako azalera 68m2.


Lege oharra – Ekosketch\n2015 – 1. edizioa\nWebgune honen eta bertan agertzen diren elementu guztien jabetza intelektualaren eskubideak ELKAR-ek, dauzka.\nELKAR-ek, bere buruari aitortzen dio, edozein unean eta aurretiaz ohartarazi gabe, web-ean dagoen informazioa edo haren konfigurazio zein itxuraren aldaketak eta eguneraketak egiteko ahalmena.\nELKAR-ek, ez du bermatzen, alde batetik, akatsik ez dela izango web-era sartzerakoan ezta honen edukian ere, eta, beste aldetik, eduki hori behar bezala eguneratuta egongo denik. Dena den, beharrezkoak diren neurriak hartuko ditu akats horiek saihesteko eta, horrela behar izanez gero, ahalik eta azkarren konpondu edo eguneratzeko.\nBai web-erako sarrera, bai bertan dagoen informazioaren erabilera, erabiltzailearen ardurakoak izango dira. Aipatutako sartzeak edo informazio erabilerak sor dezakeen ondorio edo kaltearen inguruan, ELKAR-ek, ez du inolako erantzukizunik izango, bere eskumenen erabilera zehatzetan jarraitu behar dituen legezko xedapenak ezartzearen ondorioak diren egintza guztietan izan ezik.\nELKAR-ek ez du bere gain hartzen web-ean aipatzen diren hirugarrenekin egindako estekaduren konexio edo edukietatik sor daitekeen inolako erantzukizunik.\nWeb honek duen informazioa baimenik gabe erabiltzeak eta baita ere ELKAR-ek, jabego intelektual eta industrialaren eskubideetan sorturiko kalte eta galerek, dagozkion egintzak erabiltzeko bidea emango diote eta, horrela badagokio, horren ondorioz diren erantzukizunetara.\nELKAR-ek, web honetako erabiltzaileek emandako datuen lehenago adierazitako zereginetarako bakarrik erabili ahal izango dituela.\nDatu pertsonalak babesteari buruzko abenduaren 13ko 15/1999 Lege Organikoa aintzat hartuta, jakinarazten dizugu inprimakietan edo posta elektronikoz bidaltzen dizkiguzun datuak ELKAR-ek, beste erakunde bateri emateko edo beste zerbaitetarako erabili nahi izanez gero, lehenago erabiltzaileari jakinarazi beharko dio eta haren berariazko baimena beharko du erabiltzeko.\nCopyright 2019. ekosketch@ekosketch.eus / Tel. 943 310301 / Lege oharra - Nota legal\nWebgune honek cookie-ak erabiltzen ditu zure nabigazioa errazteko. Nabigatzen jarraitzen baduzu, hauen erabilera onartzen duzula ulertuko dugu.Ados


Abe 19, 2013\tNork:\tIrutxuloko Hitza\t-\nUdaleko oposizioko taldeen ustez, Gipuzkoako Diputazioaren erabakia ez dator bat indarrean dagoen legeriarekin.\nGipuzkoako Foru Aldundiko diputatuen kontseiluak Igeldo Donostiatik bereizi eta udalerri izateko hartutako erabakia auzitara eramango dute PSE-EEk, EAJk eta PPk. Donostiako Udaleko osoko bilkura egingo dute gaur. Oposizioko hiru alderdiek bat egingo dute, eta helegitea jartzearen alde bozkatuko dute.\nPP eta PSE-EEk gaurko udalbatzarrerako aurkeztu zituzten erakunde adierazpen eta mozio guztiak atzera bota dituzte. “Benetan garrantzitsuena Igeldo da; Igeldoren inguruan hitz egin nahi dugu”, esan zuen Gascok. Ez badute hala egiten, udalbatzarrak aurrera jarraitzen badu, udalbatzarra utzi eta aretotik aterako dira, protesta gisa. Donostiako PSE-EEk eta PPk prentsaurrekoa elkarrekin eman zuten, eta Juan Karlos Izagirre alkatearen aurka gogor mintzatu ziren. «Izagirre, Igeldoko bizilagun gisa, jada ez da donostiarra. Dimisioa eman beharko luke, eta Igeldoko batzorde kudeatzailea gidatzera joan, ez baitu Donostia ordezkatzen», esan zuen Ernesto Gasco zinegotzi sozialistak.\nPSE-EEren eta PPren dimisio eskaerari erantzunez, Juan Karlos Izagirre alkateak adierazi du oposizioko alderdiei galdetu behar zaiela ea gehiengoa errespetatzea eta politikoki koherentea izatea arrazoi nahikoak diren dimisioa eskatzeko. Hilaren 27rako Igeldori buruko ezohiko batzar monografiko bat antolatu du udal gobernuak.


Herriko jiu jitsu borrokalari gazteen lan bikaina Espainiako Kopan | Otamotz\nAsteburuan jiu jitsu taldeko lau gaztek Espainiako Kopan parte hartu zuten, Madrilen. Borroka modalitatean, Markel Biainek (46 kilo baino gutxiago) borroka guztiak ziztu bizian irabazi zituen. Aratz Irisarri (73 kilo baino gutxiago) urduri hasi zen, baina azkenean urrezko domina lortu zuen. Amets Alonsok (66 kilo baino gutxiago) ere lan ona egin zuen. Maria Clavero entrenatzaileak kirola maite duela eta aurrera egingo duela esan du. Ander Lizarralderi (60 kilo baino gutxiago) urduritasunak ez zion bere maila ematen utzi. “Azkarra da eta nerbioak kontrolatzen dituenean, maila bikaina emango du”.\nNe waza modalitateari dagokionez, Biainek urrezko domina irabazi zuen. “Trebea, azkarra eta indartsua da eta aurkarien asmoak asmatzen ditu”, esan du Claverok. Aratz Irisarrik ere urrezko domina lortu zuen. “Ikusleek bere teknikarekin gozatu egin zuten”. Alonsok, lesionatu egin zen arren, brontzezko domina lortu zuen. “Etorkizun bikaina dute eta oso harro gaude beraietaz”, esan du Claverok.\nAmets AlonsoAnder LizarraldeAratz IrisarriEspainiako Kopajiu jitsumadrilMaria ClaveroMarkel Biain


Txipiroi Swim-III. Eako Kaiharria itsas-zeharkaldia lehiatuko dute bihar - Busturialdeko Hitza : Busturialdeko Hitza\nTxipiroi Swim-III. Eako Kaiharria itsas-zeharkaldia lehiatuko dute bihar\n175 igerilarik parte hartuko dute; izen ematea ireki eta lehenengo astean bete zuten gehienezko partaide kopurua. Nagusien proba aurretik, umeen Txipiroitxu Swim proba egingo duteTxipiroi Swim-III. Eako Kaiharria itsas zeharkaldia egingo dute bihar, 11...\n175 igerilarik parte hartuko dute; izen ematea ireki eta lehenengo astean bete zuten gehienezko partaide kopurua. Nagusien proba aurretik, umeen Txipiroitxu Swim proba egingo dute\nTxipiroi Swim-III. Eako Kaiharria itsas zeharkaldia egingo dute bihar, 11:45ean. Izen ematea zabaldu eta lehen astean bete zuten gehienezko partaide kopurua. 175 igerilarik lehiatuko dute 2.700 metroko proba.\nAurretik, baina, 300 metroko Txipiroitxu Swim itsas zeharkaldia egingo dute. 11:00etan hasiko da umeen proba ez lehiakorra. Horiek bihar goizean ere izena eman ahalko dute. Gurasoek baimena sinatzea beharrezkoa da proba egiteko.\nBira Birra Kirol Klubaren kideek herriko jendearengandik duten laguntza eta probaren egunean Ean sortzen den giroa azpimarratu dituzte: «Egun polita izaten da; jai giroa egoten da egun osoan». Beste zeharkaldiak ez bezala, itsaso zabalera ailegatzen den proba da, eta horrek igerilarientzat berezia egiten duela azaldu dute: «Eurentzat polita da, eta itsasoaren baldintzen arabera gogorra izan daiteke». Iaz, esaterako, bertan behera utzi behar izan zuten itsaso sakarraren ondorioz.\nNagusien lehiari dagokionez, neopreno barik doazen lehenengo hiru gizonezkoak eta emakumezkoak sarituko dituzte, bai eta Eako lehenengo gizonezkoa eta emakumezkoa ere. Umeak ere ez dira esku hutsik geratuko; dominak, biserak, zukuak eta gozoki poltsak jasoko dituzte.\nLaguntzaileek eta babesleek emandako materialak ere zozkatuko dituzte denen artean.


Berry-Bouy - Wikipedia, entziklopedia askea.\nBernadette GOIN (2014-2020)\n47° 06′ 35″ N, 2° 17′ 22″ E / 47.1097°N,2.2894°E / 47.1097; 2.2894Koordenatuak: 47° 06′ 35″ N, 2° 17′ 22″ E / 47.1097°N,2.2894°E / 47.1097; 2.2894\nAllouis, Marmagne, Mehun-sur-Yèvre, Saint-Doulchard eta Saint-Éloy-de-Gy\nBerry-Bouy Frantziako udalerri bat da, Cher departamenduan dagoena, Centre eskualdean. 2013an 1206 biztanle zituen.\n2007an Berry-Bouy udalerrian erroldatutako biztanleak 1.113 ziren. Familiak 420 ziren, horien artean 66 pertsona bakarrekoak ziren (27 bakarrik bizi ziren gizonak eta 39 bakarrik bizi ziren emakumeak), 169 seme-alabarik gabeko familiak ziren, 181 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 463 etxebizitza zeuden, 423 familiaren etxebizitza nagusia ziren, 16 bigarren erresidentzia ziren eta 24 hutsik zeuden. Etxebizitza guzti hauek 459etxeak ziren. 423 etxebizitza nagusietatik 337 bere jabearen bizilekua ziren, 77 alokairuan okupaturik zeuden eta 10 doan lagata zeuden; 14 etxek bi gela zituzten, 37 etxek hiru zituzten, 120 etxek lau zituzten eta 252 etxek bost zituzten. 343 etxek euren parking plaza propioa zuten azpian. 146 etxetan ibilgailu bat zegoen eta 262 etxetan bat baino gehiago zituzten.\nBerry-Bouy udalerriko biztanleria-piramidea 2009an .\n2007an lan egiteko adina zuten pertsonak 759 ziren, horien artean 573 aktiboak ziren eta 186 inaktiboak ziren. 573 pertsona aktiboetatik 531 lanean zeuden (273 gizon eta 258 emakume) eta 43 langabezian zeuden (18 gizon eta 25 emakume). 186 pertsona inaktiboetatik 76 erretiraturik zeuden, 76 ikasten zeuden eta 34 "bestelako inaktibo" gisa sailkaturik zeuden.\n2009an Berry-Bouy udalerrian 439 unitate fiskal zeuden, 1.159 pertsonek osaturik. Pertsona bakoitzeko diru-sarrera fiskalaren mediana urteko 21.110,5 euro zen. \n2007an zeuden 35 komertzioetatik, 1 janari enpresa zen, 1 material elektrikoaren fabrikazioko enpresa zen, 4 bestelako produktu industrialen fabrikazioko enpresak ziren, 6 eraikuntza enpresak ziren, 8 ibilgailuen saltze eta konpontze enpresak ziren, 1 garraio enpresa zen, 2 ostalaritza eta jatetxe enpresak ziren, 1 finantziazio enpresa zen, 3 higiezinen enpresak ziren, 6 zerbitzu enpresak ziren eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 12 zerbitzu publikoetatik, 2 ibilgailuen konpontzeko eta nekazaritza tresnetako lantokiak ziren, 2 igeltseroak, 2 margolariak, 2 argiketariak, 1 ile apaindegia, 1 jatetxe eta 2 higiezinen agentziak.\n2000. urtean Berry-Bouy udalerrian 22 nekazaritza-ustiategi zeuden, 2.793 hektarea erabiltzen.\nBNF: 15249374k (data)


2017/10/27 - unibertsitatea.net\n"Egin jauzi eta sortu uhin hedakorrak!" lelopean, zientzia eta teknologiaren arloko gaien eta ikerketen euskarazko dibulgazioa, kazetaritza, eta gizarteratzea bultzatzea, saritzea eta aitortzea da helburua. 2018ko otsailaren 15era bitartean izango da lanak aurkezteko epea.\n"Harri bat uretara botatzen denean bezala, ideia, froga edo teoria on batek eragin handia sortzen du inguruan. Ingurua bera, edo hura ulertzeko modua, aldatu egiten du, eta uhinen antzera hedatzen da.\nHala, aurten uretara jauzi egitera gonbidatu nahi zaituztegu. Bota zuen ideia, proiektua edo artikulua, urrutira iritsiko diren uhinak sortzeko, ingurua edo pentsamendua aldatuko duten uhin hedakorrik". Egin jauzi eta sortu uhin hedakorrak! lelopean martxan dira CAF-Elhuyar sariak.\nSarion helburua zientzia eta teknologiaren arloko gaien eta ikerketen euskarazko dibulgazioa, kazetaritza, eta gizarteratzea bultzatzea, saritzea eta aitortzea da.\nSariak hiru kategorietan banatuko dituzte:\nDibulgazio-artikulu originalak. Bi azpikategoriatan banatuta dago. batetik dibulgazio-artikulu orokorrak izango dira eta, bestetik, egilearen doktore-tesian oinarritutako dibulgazio-artikuluak. Azpikategoria bakoitzeko irabazleak 2.000 euroko saria eta Imanol Andonegiren eskultura bat eskuratuko ditu.\nZientzia-kazetaritzaren arloko lanak. 2.000 euro eta eskultura.\nZientzia Gizartean sorkuntza-beka. Zientziaren/teknologiaren eta gizartearen arteko elkarrekintza lantzen duten proiektuak. Aukeratutako proiektuaren egileak 5.000 euroko diru-laguntza jasoko du berau gauzatu ahal izateko; baita eskultura ere.\nHorrez gain, NEIKER sari berezia ere izango da, 2.000 eurokoa. Lehen bi kategoriatako lanen artetik (dibulgazio artikuluak eta kazetaritzakoak) lehen sektorearekin lotura duen lan onenari emango zaio aipatu saria. Beste sariekin bateragarria izango da; eta, beraz, lehen sektoreko lan onenak beste kategoria bateko onena ere baden kasuan bi sariak jasoko ditu.\n2018ko otsailaren 15era bitartean izango da lanak aurkezteko epea. Ikusi oinarriak


Hitzen artean badira, berek hala nahi gabe ere, nondik datozen disimulu antzean daramatenak. Eta badira, berriagoak direlako, berdeagoak edota lotuagoak, sortzea, burua edo zuhaitz genealogikoa ia azalean dutenak. Boikot hitzak Erne-ko kondearen administratzaile izan zen Charles Cunningham Boycott ingeles kapitainari (1823-1897) zor dion bezala denaren parte handi bat, beste batzuek ere ez dute oso bestelakoa sortohea. Horrela, eta Charles artean gera dadin, Charles Lynch (1736-1796) jotzen da, eskierki, lintxatu eta lintxamendu berben aitatzat.\nCharles Lynch bake epaile izan zen Bedford, Virginian, Ameriketako Estatu Batuetako independentzia gerra garaian. Britainiar militarrak eta hauen colabo ziren amerikarrak preso hartu, eta epaiketarik gabe esekiarazten zituelako zor dio juje jaunari justizia praktikatzeko manera honek, antza, izena eta izana. Esaten da, ikusitakoak ikusita, hainbat jende prestuk Estatu Batuetako Justizia Gorte Gorenera ere jo zuela, gehiegikeriengatik protestan, baina hau Lynchen alde atera zela. Handik atzera, eta Gortearen bedeinkapena zegoela jakinda, erruz zabaldu omen zen Lynchen legea legez ezagutu den praktika hau.\nLynchen legeak, esan beharrik ez dago, izan du aski jarraitzaile han ez bada hemen. «Justizia» egitura funtzional gisa sendotu gabe egon den bazterretan, «komunitatearen kontrako» ekintzak ordainik gabe geldituko ote ziren beldur, sarri jo izan da zigor zuzenera. Western-en bidez eginagatik ezagun, AEBetan bertan, bi mila eta bostehun lagunetik gora lintxatu ziren hegoaldeko estatuetan 1882 eta 1903 bitartean. Lautik hiru ez ziren ez Wayne, ez Mitchum, ez Martin, manumitugabeko afroamerikarrak baizik.\nErrazkeria litzateke datuon estrapolazioa eginda paralelotasun ideologikoak ontzea. Lintxamenduak ezker zein eskuin, aldra paraofizial zein iraultzaileetan izan ditu aldekoak, baita Lynch bera jaio aurretik ere, jakina. Azken batean, lintxamenduaren fabore dagoenak dio justiziarik ez dagoelako hartzen duela, hartzen duenean, Lynchen bidea. Sistema morala da, kaltearena eta ordainarena; gaizkieginarena eta beroarena. Lintxamenduak, beste pagu batzuen oso bestela, jendeketaren beroa eskatzen baitu. Gertatzen dena da hilda agertzen den presoak espetxearen krudela salatzen duen bezala salatzen duela lintxatuak justizia jauregia ez ezik beroaren logika bera ere.\nEgun, lintxamendu fisikotik harago, «lintxamendu mediatikoa» deitzen diogu hedabideek, gizabanakoa dagoen tokian dagoela atxilotu, epaitu gabe biluzik paseatu, eta iritzi publikoaren aurrean gatibu hartuta, errukigabe larrutzen dutenean. Esan gabe doa, sokakoa baino hotzagoa ere badelako, norbait prentsan lintxatzen denean ez da gero atzera egiteko. Horrelakoetan hartzen du prentsak «laugarren boterea» deitu izan den horren antzik handiena, eta lintxatua, beti ageri da eder paperezko arbola muturrean dindilizka.\nAdibideak, bada ziento bat, politika deitzen dugun arlo horretatik ateratzeke. Atera gaitezen, ordea, eta jo dezagun, esate baterako, batbederaren lerro ideologikoan ere susmagarriak ditugun eremu labainago horietako batera.\nHona zuhaitzik eta sokarik gabeko lintxamendu horietako baten kronika otsailaren 26ko Urola-Kostako Hitza-n:\n«Giro ederrean igaro zen ostiraleko ekimena, baina Bertso Tourra zortzigarren tabernara iritsi zenean, izan zen gorabeherarik: jendetza Sagasti tabernan kabitu ezinik zegoenean, zurrumurruak hasi ziren lehenik, eta gero oihuak, lehendik tabernan zeudenen artean norbaitek Julian Hernandez identifikatu orduko».\nHaizea bezain zalu doa ahoz aho gaizkilearen grazia. Kazetariak esanda dakigu zein den, izen eta abizen. Baina segi dezagun gertaeren oinatzen arrastoan:\n«51 urteko oriotarra abenduaren hasieran atxilotu zuen Ertzaintzak, Orion, etxeko gela bat alokatu zion neska gazteari sexu eraso bat egitea leporatuta. Gertaera haien harira hedabideek argitaratutako informazioaren arabera, lehenago ere aurrekariak zituen erasotzaileak: bigarren emazteari labankada bat eman zion. Kasua prentsan ere agertu zen, eta izandako arazoengatik psikiatriko batean egona da. Abenduan, emakume taldeek deituta, haren etxe atariraino eraman zuten hainbat lagunek salaketa, eta bilkura hartan parte hartu zutelakoan bi oriotarren aurkako salaketa jarri zuen Orioko postari ohiak».\nAraldeak tabernan identifikatu duen gizonaz dudarik izan ez dadin, entzun, entzun nola mintzo den erasotzailearen aho zantarra:\n«Ostiralean, jendea Sagasti tabernan 'erasotzailea kanpora' oihuka eta bertsolariak haren inguruko bertsoak abesten hasi zirenean, Hernandez jendeari eta bertsolariei irainka hasi zen, emakumeei 'puta zikinak' deituz, eta behin eta berriro 'zuek nor zarete ni epaitzeko?' galdetuz. Lagun guztiek alde egin zioten, eta bakarrik geratu zen tabernan, Bertso Tourrera bildutako guztien oihu artean. Giroa berotzen ari zela ikusita, eta Hernandezi behin eta berriro tabernatik ateratzeko eskatu ondoren, azkenean, tabernako nagusiak kanpora bidali zuen, nahi dituen bezeroak soilik onartzeko duen eskubidea argudiatuz».\nSalatuaren erretratua, Dostoievskiren nobeletakoa da: jendea gora-goraka, bertsolariak kantuan, tabernako nagusiak kanporatua, lagunek abandonatua... eta hala ere, nola harrotu gandorra! Atera baxoerdi bat arao eta birao honi, onenetik! Neuk ordaindu! Esan, bada inor doilorragorik eta okaztagarriagorik lurrazalaren gainean? Baina entzun, entzun, Poliziaren sirena hotsak hemen dira-eta:\n«Ertzainak agertu zirenean salaketa jartzeko asmoa agertu zuen, tabernako nagusiaren eta oihuka aritu zirenen aurka. Agertu ziren lau ertzainetako batek nabarmendu zuenez, 'ohituta' daude dagoeneko Hernandezen 'salaketa eta istiluekin'. 'Ni izan nintzen abenduan atxilotu zuena. Ederki ezagutzen dugu. Horrela ibiltzen da», esan zuen ertzain azpeitiarrak, erasotzailearen beste hainbat gorabehera ere kontatzen zituen bitartean».\nAzpeitiar ertzaina ere lintxamenduaren bitsetan, urka-bilurra eskuan duela! Non hago, Jim Thompson?\nIluntze hartan ez zela Zarauzko udaletxeko masta puntatik inor zintzilikatu, gauza jakina da. Lintxamendutik hori baino ez du gertaerak izan ere: beroa. Ibaika heldutakoen hira, kantua eta gangarra ustezko erasotzaile oilartuaren kontra. Gertaerak gertaera, ni kronikaren tonuak nau kezkatzen, ordea.\nUlertzen dut jendearen amorrua, ulertzen ditut bertsoak, ulertzen dut tabernariaren jarrera, eta orobat, lagunen abandonua. Ez dut gizona ezagutzen, baina sinetsi egiten diet Bilgune Feministakoei. Salaketa publikoa jendea informatzeko beste era bat ere bada, eta sinesteak, arrisku eta guzti, horrelakoxeak ditu arauak. Areago, egungo egoerak erakutsi digu zein beharrezkoa den kanpotik eragitea «zuzentza» emakumeen kontrako erasoen aurrean zorrotzagoa eta justuagoa izan dadin. Baina kazetaritza besterik da.\nNik uste nuen, gertatua kontatzearen ardura duen heinean, kazetariak baduela bere kodea olatutik kanpo. Ez da John Reed Moskun. Generoak nahastu dira. Seguru asko, bat egiteak eta lanbideak. Nik uste nuen ezin zuela, esaterako, erasoaren kari abendu hasieran eta urtarrilaren 4ko Hitza-n bertan egin zen bezalaxe, salatuaren izenik eman hau epaitu artean. Horretara behartzen du estilo liburuak. Nik uste nuen «herri prentsako» langilea izanagatik, behar zela distantziarik, kontaketan, erretratuetan eta tonuan hemen erakutsi ez dena. Nik uste nuen horregatik beragatik hartzen gaituela suak galtzerdia iruntzietara jarri, eta esaterako, Madrilgo hainbat hedabidek antzerako kronikak egiten dituenean, eman dezagun, Azkoitiaz eta bertako bi preso ohiez. Ala esaten denak baizik ez gaitu sutzen?\nEz dut delako Orioko postari ohia ezagutzen. Gogorik ere ez. Baina nahiago nuke kronikan esan ez diren hainbat gauza ulertu izan ez banu.